Strukturna reforma bankarskog sektora EU - EU Delegacija u Srbiji\nBy Jovan objavljeno\t 31/01/2014 Vesti iz Brisela\nEvropska komisija je predložila nova pravila za sprečavanje sudelovanja najvećih i najsloženijih banaka u rizičnim poslovima trgovanja za vlastiti račun. U skladu s novim pravilima, nadzorna tela bi bila ovlašćena da od tih banaka zahtevaju da jasno razdvoje potencijalno rizične poslove trgovine za svoj račun, od poslovanja s depozitima, ako se tim delatnostima ugrožava finansijska stabilnost.\nUz spomenuti predlog, Komisija je donela i propratne mere kojima se želi povećati transparentnost određenih transakcija u uporednom bankarskom sistemu. Ovim se merama dopunjuju sveobuhvatne reforme koje su već pokrenute radi jačanja finansijskog sektora EU-a.\nPri izradi predloga Komisija je uzela u obzir korisni izveštaj Grupe eksperata na visokom nivou, kojom je predsedavao guverner Centralne banke Finske Erki Likanen (IP/12/1048), kao i postojeća nacionalna pravila u pojedinim državama članicama, globalna razmišljanja o toj temi (načela Odbora za finansijsku stabilnost) i razvoj događaja u drugim zakonodavstvima.\nMihail Barnier, komesar za unutrašnje tržište i usluge, izjavio je sledeće: „Današnji predlozi su završna karika u lancu regulatornih reformi evropskog bankarskog sistema. Njima je obuhvaćen mali broj velikih banaka koje bi, u nedostatku pravila, i dalje mogle biti prevelike da bi se dopustio njihov krah, preskupe za sanaciju i presložene za rešavanje. Predloženim merama dodatno će se ojačati finansijska stabilnost i time će se osigurati da teret grešaka bankarskog sektora , na kraju, ne snose poreski obveznici. Današnjim predlozima predviđa se zajednički okvir na nivou EU, potreban kako bi se osiguralo da različita nacionalna rešenja ne stvaraju linije razdora unutar bankarske unije, odnosno da ne narušavaju funkcionisanje jedinstvenog tržišta. Predlozi su pažljivo formulisani kako bi se osigurala osjetljiva ravnoteža između finansijske stabilnosti i stvaranja povoljnih uslova za kreditiranje realne privrede, što je posebno važno za konkurentnost i rast”.\nOd početka finansijske krize Evropska unija i njene države članice aktivno rade na temeljnoj reformi propisa u području bankarskog sektora i nadzora nad bankama. EU je uvela reforme kako bi ograničila posledice moguće propasti banaka i stvorila sigurniji, zdraviji, transparentniji i odgovorniji finansijski sistem koji deluje u korist privrede i društva u celini. Kako bi se povećala otpornost banaka i ograničile posledice mogućeg kraha banaka, doneta su nova pravila o kapitalnim zahtevima za banke (MEMO/13/690), kao i za oporavak i rešavanje banaka (MEMO/13/1140). Uspostavljena je i bankarska unija.\nMeđutim, pojedine banke EU-a i dalje su prevelike da bi se dopustio njihov krah, tj. prevelike su za spašavanje i isuviše složene za rešavanje. Dakle, potrebne su dodatne mere, pre svih strukturno razdvajanje rizikâ povezanih s delatnostima trgovanja banaka, od njihovog poslovanja s depozitima. Svrha današnjih predloga je jačanje otpornosti bankarskog sektora EU-a, pri čemu je nužno osigurati da banke i dalje finansiraju privrednu aktivnost i rast.\nPredlog strukturne reforme banaka EU primjenjivaće se isključivo na najveće i najsloženije banke EU čijim je poslovanjem u znatnoj meri obuhvaćena delatnost trgovanja.\nCiljevi predloga su sledeći:\n1. Zabraniti trgovanje finansijskim instrumentima i robom za vlastiti račun tj. trgovanje za vlastiti račun isključivo u cilju stvaranja dobiti za banku. Ta delatnost podrazumeva brojne rizike bez materijalne koristi za klijente banaka ili širu privredu.\n2. Nadzorna tela ovlastiti, a u određenim slučajevima, obavezati da zahtevaju prenos ostalih visokorizičnih delatnosti trgovanja (kao što su operacije koje se odnose na održavanje tržišta, složene izvedene finansijske instrumente – finasijske derivate – i obezbeđenje ) na zasebne trgovinske subjekte unutar grupe („stvaranje društava kćeri”). Time se želi sprečiti mogućnost da banke zaobilaze zabranu određenih delatnosti trgovanja sudelovanjem u netransparentnim poslovima trgovanja za vlastiti račun, a koje bi zbog poprimljenih prevelikih razmera ili izuzetno visokog stepena finansijske poluge, mogle izložiti riziku celu banku i širi finansijski sistem. Banke neće morati razdvajati delatnosti ako svom nadzornom telu na zadovoljavajući način dokažu da su nastali rizici ublaženi ostalim sredstvima.\n3. Utvrditi pravila o privrednim, pravnim, upravljačkim i operativnim vezama između razdvojenih trgovinskih subjekata i ostatka bankarske grupe.\nKako bi se sprečila mogućnost da banke izbjegavaju ova pravila prebacivanjem delova svojeg poslovanja na manje regulisan sistem uporednog bankarstva, mere strukturnog razdvajanja moraju biti propraćene odredbama kojima se poboljšava transparentnost uporednog bankarstva. Stoga će se propratnim predlogom o transparentnosti predvideti niz mera, kako bi se regulatornim telima i ulagačima omogućilo bolje razumevanje transakcija finansiranja vrednosnih papira, a koje su se u vreme finansijske krize pokazale kao “izvor zaraze”, zaduživanja i procikličnosti. Bolje praćenje tih transakcija nužno je za sprečavanje njima svojstvenog sistemskog rizika.\nU okviru nacionalnih inicijativa i sve opširnije rasprave na globalnom nivou o postignućima strukturne reforme banaka, komesar Barnier je u novembru 2011. godine najavio osnivanje stručne grupe eksperata na visokom nivou (High-level Expert Group – HLEG), s guvernerom Centralne banke Finske Erki Likanenom na čelu i s mandatom za ocenjivanje potrebe za strukturnom reformom bankarskog sektora EU.\nGrupa je svoj izveštaj podnela u oktobru 2012.godine, preporučivši, u slučaju banaka čija delatnost trgovanja prekoračava određene pragove, obavezno razdvajanje određenih visokorizičnih poslova trgovanja (IP/12/1048).\nKad je reč o uporednom bankarstvu, Odbor za finansijsku stabilnost dao je u 2013.godine niz preporuka za regulisanje tog sektora. Te su preporuke prihvaćene na sastanku na vrhu Grupe G20 u Sankt Peterburgu u septembru 2013.godine.


Marko Đurić u Gračanici (Foto arhiva Kim)\nSrpska lista najoštrije je osudila protivzakonitu gradnju unutar zaštićene zone oko manastira Visokih Dečana.\nU saopštenju Srpska lista ukazuje da se ovom gradnjom krši zakon o zaštićenim specijalnim zonama i ugrožava jedan od najznačajnijih spomenika kulture i verskog identiteta srpskog naroda, ali i svetska baština, koji se nalazi na listi Uneska.\nKako ističe SL, kosovska vlada je ovim još jednom pokazala da joj "zakon leži u topuzu a tragovi smrde nečoveštvom".\nKako se najavljuje, poslanici Srpske liste će u ponedeljak podneti poslanička pitanja nadležnim ministarstvima i pokrenuti interpelaciju povodom ovakvog delovanja.\n"Isto tako očekujemo da međunarodne misije na Kosovu i Metohiji, predstavnici zemalja Kvinte, pre svih SAD, Velike Britanije i Nemačke, obaveste svoje Vlade i misije pri Unesku kako kosovske institucije vrše institucionalno nasilje nad Srpskom pravoslavnom crkvom i srpskim narodom, pri tom kršeći čak i sopstvene zakone", navodi se u saopštenju.\nU saopštenju se podseća da je manastir Visoki Dečani četiri puta bio na meti ekstremista, da je pod zaštitom vojnika KFOR punih 19 godina, i da čak ni presude kosovskog Vrhovnog suda o povratku imovine manastiru nisu poštovane od strane opštine Dečani.\n"Međunarodne konvencije treba da važe za sve podjednako"\nMinistarstvo kulture i informisanja izrazilo je najdublju zabrinutost zbog navoda Eparhije Raško-prizrenske o velikim građevinskim radovima u blizini srpskog srednjovekovnog manastira Visoki Dečani i zatražilo da ti radovi odmah budu prekinuti.\nU saopštenju se navodi da ovaj čin pokazuje da je manastir s pravom na listi ugrožene svetske kulturne baštine, kao i drugi srpski spomenici na Kosovu i Metohiji.\n"Zahtevamo da se trenutno prekinu svi radovi koji narušavaju zaštićenu zonu, a od Uneska i od međunarodnih činilaca očekujemo da energično spreče slične akte na ovom i drugim mestima gde se javljaju nasilni gestovi", istaknuto je u saopštenju ministarstva.\nMinistarstvo je, kako se podseća, ne jednom ukazivalo na neodrživost primene dvostrukih aršina u ovoj oblasti, pre svega na štetu srpskog nasleđa.\n"Međunarodne konvencije treba da važe za sve podjednako, pa i za tzv. kosovske vlasti, a međunarodni činioci su u obavezi da ih primoraju na njihovo poštovanje", poručuje se u saopštenju.\n18.04.2021 GR: "Policija spava, zatrubi da je probudis", poručili omladinci protesta (283)


pink.rs | Rebić: Uskoro rasvetljavanje nekih slucajeva paljenja vozila\nRebić: Uskoro rasvetljavanje nekih slucajeva paljenja vozila\nNakon serije slučajeva paljenja automobila u Srbiji, direktor policije Vladimi Rebić izjavio je danas da će neka od tih krivičnih dela biti rešena do kraja nedelje, a da će za pojedina trebati nešto više vremena.\nKako bi se smirila uznemirenost kod građana koja je nastala zbog učestalih paljenja automobila, Rebić kaže da je na jučerašnjem sastanku sa 27 načelnika policijskih uprava naredio da se poveća broj policajaca na ulicama.\n"Na jučerašnjem sastanku razmatrali smo stanje bezbednosti u Srbiji i činjenica je da ta krivična dela izazivaju uznemirenost kod građana i zbog toga sam naložio hitne mere u radu, odnosno da se agnažuju sve nadležne službe kako bi se rasvetlila ta krivična dela", rekao je Rebić.\nOn je istakao da je za rasvetljavanje tih krivičnih dela nekada dugotrajno zbog aktivnosti nadležnih policijskih službenika i javnih tužilaca, te da zbog toga treba biti strpljiv.\n"Mi s vremena na vreme, na nekih mesec ili dva, objavimo kako smo rasvetlili neka ubistva koja su stara 10 i više godina, a to ukazuje da je taj posao jako skopčan sa nizom dokaznih radnji za koje je nekada potrebno mnogo vremena", ukazao je Rebić.\nPoručio je da serija tih krivičnih dela ne može trajati dugo i da svi oni koji smatraju da su jači od države neće proći nekažnjeno.\nRebić je pohvalio rad granične policije na ilegalnom sprečavanju prometa droge i sive ekonomije, te istakao da je granična policija u prethodnih desetak dana zaplenila više od 600 kilograma marihuane.


Glasanje na Kosovu, decembar 2009.\nDan uoči početka predizborne kampanje za parlamentarne izbore na Kosovu, izvestitelj Evropskog parlamenta za Kosovo, Bjorn von Sydow, izjavio je u Prištini da su predstojeći izbori na Kosovu veoma važni za unutrašnji razvoj Kosova, kako ekonomski tako i društveni, kao i za buduće odnose sa Beogradom.\nSydown se tokom boravka na Kosovu sastao sa liderima svih albanskih partija i nekoliko srpskih partija, kao i sa predstavnicima Centralne izborne komisije i nevladinih organizacija.\nBjorn von Sydow, kazao je da će buduća kosovska vlast biti ta koja će voditi dijalog sa Beogradom pod pokroviteljstvom Evropske unije te da su ovi izbori od izuzetne važnosti.\nBjorn von Sydow - iz arhive\n„Ovi izbori moraju biti slobodni i fer, u skladu sa međunarodnim standardima. Biće potrebno da kosovska vlast sedne za isti sto sa vlastima u Beogradu, da vode dijalog, tako da je veoma važno da se ovi izbori ne završe sa nejasnim rezultatima“, kazao je Sydow.\nOn je između ostalog naglasio da je izlaznost građana najvažniji doprinos koji pojedinci mogu da učine za sebe i za zajednicu, te je poručio svim Kosovarima i pripadnicima različitih zajednica da iskoriste svoj glas 12. decembra.\nSydow je takođe kazao da mu je iz CIK-a rečeno da će izbori biti organizovani i u severnom delu Kosova bez ikakve razlike na južni deo.\nGovoreći o porukama iz Beograda, Sydow je kazao da one više nisu presudne kao što su nekada bile.\n„Mislim da ih možete čitati kao da nije savetovano da se glasa, ali ako neko glasa, to je na njihovu odgovornost. Po mom mišljenju, to je promena stava od strane odgovornih vlasti u Beogradu“, kazao je Sydow.\nPredstavnici Srba i dalje podeljeni oko izbora


Nemačka kancelarka Angela Merkel je danas na virtuelnom samitu G20 na kome se razgovaralo o krizi u Avganistanu, upozorila međunarodnu zajednicu da ne sme dozvolti da Avganistan propadne.\nLideri zemalja, među kojima i američki predsednik Džo Bajden, naglasili su da pomoć treba pružati preko nezavisnih međunarodnih organizacija, a ne direktno talibanima, piše BBC.\nOna je rekla da niko ništa ne dobija ako se uruši čitav monetarni ili finansijski sistem u Avganistanu.\n"Tada se više ne može pružati humanitarna pomoć. Naravno, nikada nije lako podvući crtu, da tako kažem, ali gledati kako 40 miliona ljudi tone u haos jer nema električne energije ili finansijskog sistema, to ne može i ne sme biti cilj međunarodne zajednice", rekla je Merkel.\nKancelarka je takođe rekla da talibani moraju omogućiti pristup svim telima UN koja dostavljaju pomoć i naglasila potrebu da se poštuju prava žena i devojčica.\nNajtraženiji čovek Avganistana: "Gani je pobegao iz zemlje sa milionima, ako ikada izađem odavde pokazaću snimak koje će šokirati svet"\n"NE OSTAVLJAMO NIKOGA" Španija radi na evakuaciji Avganistanaca koji su radili za nju\nObećanja o pomoći Avganistanu su već data, a predsednica Evropske komisije Ursula fon der Lajen obećala je milijardu evra Avganistanu i susednim zemljama koje će prihvatiti avganistanske izbeglice.\nMerkelova je potvrdila obećanje Nemačke da će donirati 600 miliona evra Avganistanu.\n"Nevakcinisani, MOLIM VAS, razmislite ponovo": Merkel apeluje na one koji odbijaju cepivo, situacija u Nemačkoj KRITIČNA\nMerkel: Sat otkucava, Iran da se vrati za pregovarački sto


PROMOCIJA KOMUNALNE POLICIJE – Stari grad\nStari grad » Vesti » PROMOCIJA KOMUNALNE POLICIJE\nDanas na Trgu Republike ministar za državnu upravu i lokalnu samoupravu Milan Marković i gradonačelnik Beograda Dragan Đilas su okupljenim građanima promovisali značaj uvođenja komunalne policije za grad Beograd.\n„Posle više godina i naših napora, ove godine dobili smo Zakon o komunalnoj policiji koji će bitno uticati na kvalitet života građana. Osim Beograda, ovaj zakon su dobila još 23 grada u Srbiji i ovom prilikom bih se zahvalio ministru Markoviću i njegovom ministarstvu koji su i zaslužni za usvajanje ovog Zakona.\nNaredne godine imaćemo oko 350 pripadnika komunalne policije koji će se finansirati iz gradskog budžeta, i kada komunalni policajci budu na ulicama našeg grada bićemo spremni da u potpunosti uredimo sve oblasti iz svoje nadležnosti na koje građani imaju opravdane primedbe“, rekao je Dragan Đilas.\n„Već mesec dana promovišemo projekat uvođenja komunalne policije u rad gradskih uprava.Očekivanja su velika ali Beograd danas ima kvalitetnu i stručnu vlast koja je spremna da implementira sve zakonske norme u svakodnevni život. Komunalna policija će sankcionisati prekršaje, kažnjavati bespravnu gradnju, kažnjavati nesavesne vozače, kažnjavati buku, pomagati đacima, starijim osobama, jednom rečju sankcionisati komunalni nered“, rekao je Milan Marković, ministar za državnu upravu i loklanu samoupravu.\nPrevious PostPrevious BEOGRAD LIDER TURIZMA U REGIONU\nNext PostNext POLA VEKA „ZLATNOG PERA“


To je izjavio predsednik Odbora za Kosovo i Metohiju Skupštine Srbije Milovan Drecun pred današnji nastavak dijaloga Beograda i Prištine u Briselu.\n"Oèigledan je pokušaj da se Beograd natera da prihvati ono što oni žele. Izjave koje stižu od politièara iz Prištine nisu ohrabrujuæe. Oni æe nastojati da izbegnu ono što je za nas kljuèna stvar, a to je Zajednica srpskih opština", rekao je Drecun.\nDrecun je za TV Pink naveo da su do sada prištinski politièari stalno postavljali prepreke i dodao da je pitanje da li se te prepreke sada mogu prevaziæi.\nOcenio je da su Brisel i uopšte meðunarodna zajednica direktno odgovorni što nije implementiran dogovor oko ZSO.\n"Oni nisu reagovali uverljivo, kao da se sve to guralo u stranu, a Beograd je stalno bio pritiskan. Oni hoæe da menjaju sporazum u delu koji njima odgovara. I ZSO je ostavljena po strani da se ne realizuje, da bi oni sada uslovljavali da ukoliko želimo u EU i formiranje ZSO moramo da prihvatimo odreðene ustupke", naveo je Drecun.\nOn je istakao da je to meðutim, crvena linija za koju smo mi rekli da je necemo preci.\nIstakao je da se to sve radi umesto da se realizuje ono što je dogovoreno, te da se na taj naèin urušava èitav proces normalizacije odnosa.\n"EU mora to da realizuje i definiše snažan mehanizam kako æe da realizuju ZSO", rekao je Drecun i dodao da ljudi na zapadu èesto ne mogu da razumeju zašto je Beogradu toliko bitna, kako kaže, ta zemlja sa nekakvim svetinjama.\n"Jevreji to razumeju. Identitet je èesto povezan sa istorijom. Kada se nama otima Graèanica, Deèani, Peæka patrijaršija, nama se uistinu potkopava identitet. Jevreji to razumeju, oni su se sa takvim problemima vekovima suoèavali. Za nas je vrlo bitno da nemamo jevrejski lobi protiv sebe, a da ga makar delom imamo uz sebe", objasnio je.\nNaveo je i da je trenutna demografska situacija na Kosovu i Metohiji takva da tamo veæinom žive Albanci, te da zaštita srpskih kulturnih verskih objekata ne može da se odvija na drugi naèin veæ jednim mirnim politièkim rešenjem.\n"Kosovo i Metohjija je otadžbina svakog Srbina, temelj našeg identiteta i mi æemo ga braniti", zakljuèio je Drecun.


Press Online :: Balkan :: Y KRAK\n28. 12. 2006. - Autor: L. LEKOVIĆ\nIzgradnja zaobilaznice oko Subotice na autoputu Beograd-Budimpešta trebalo bi da počne 2008.godine: Subotičani više od dve decenije čekaju da se tranzitni saobraćaj izmesti iz centra grada.\nDirekcija za izgradnju opštine Subotica izabrala je beogradsku firmu "Geoinfo strategis" za izradu elaborata za eksproprijaciju zemljišta za izgradnju zaobilaznice oko Subotice, poznate kao "Y krak".\nPrvi čovek Direkcije Dragan Trklja kaže da bi elaborat trebalo da bude završen najkasnije do početka marta 2007. godine.- Kako će dalje teći poslovi na izgradnji "Y kraka" na autoputu Beograd-Budimpešta zavisi od Javnog preduzeća "Putevi Srbije". Mi smo uradili sve što je do nas, a sada je na potezu država - istakao je Dragan Trklja prilikom sumiranja postignutih rezultata u 2006. godini.Subotičani više od dve decenije čekaju da se izgradi zaobilaznica i izmesti saobraćaj iz centra grada.\nDirekcija ispunila plan\nTehnički direktor Direkcije za izgradnju opštine Subotica Jasmin Šečić istakao je da je u toku ove godine izgrađeno 30 sportskih terena u 15 subotičkih naselja, dodajući da je obezbeđeno dodatnih 14 miliona dinara za izgradnju još 20 terena.\n- Obezbeđeno je i dodatnih 88 miliona dinara za rekonstrukciju i revitalizaciju Velike terase na Paliću. Radovi na zameni krova, kao i dve južne i jedne severne terase su završeni, a na proleće ćemo obnoviti stepeništa i tavanice - najavio je Šečić.\nSvakodnevno kroz centar grada protutnji oko 800 šlepera i kamiona, a broj putničkih automobila ne može se ni izbrojati. Svi oni idu ka Mađarskoj i kreću se gradskim ulicama, koje nisu predviđene za toliki broj vozila.- Ako sve bude teklo po planu, izgradnji subotičke zaobilaznice pristupiće se 2008. godine. Inače, ove godine uradili smo sve što smo zacrtali, osim što je program asfaltiranja i rekonstrukcije subotičkih ulica sužen zbog toga što nismo dobili dovoljno novca od države, pa smo umesto 87 asfaltirali 52 ulice - rekao je Trklja.\nU Direkciji je istaknuto i to da je iz Nacionalnog investicionog fonda obezbeđeno 1,35 miliona evra za asfaltiranje ulica, pa bi započeti program asfaltiranja subotičkih ulica trebalo da bude završen na proleće. Pored asfaltiranja ulica i izgradnje puteva, jedan od glavnih zadataka Direkcije naredne godine biće podizanje novog parka "Prozivka", u istoimenom naselju, između ulica Nade Dimić i Banatske, kao i kompletna rekonstrukcija javne rasvete u Subotici.


Ugljevik posluje sjajno – Energy Press\nUgljevik posluje sjajno\nMinistar industruje, energetike i rudarstva Republike Srpske Petar Đokić izjavio je prilikom posjete Rudniku i termoelektrani /RiTE/ Ugljevik da ove godine preduzeće može i mora da ostvari pozitivan finansijski rezultat od najmanje pola miliona maraka, uz dodatno angažovanje uprave i organa preduzeća, prenosi Srna.\nĐokić je obišao površinski kop rudnika i postrojenja termoelekrane u pratnji direktora „Elektrodistribucije Republike Srpske“ Branislave Milekić i rukovodstva RiTE Ugljevik, gdje će prisustvovati godišnjoj skupštini akcionara. „Važno je da se u toku godine nastavi normalno snabdijevanje dovoljnim količinama uglja za proizvodnju koja je planirana u obimu od 1.679 gigavata, što je značajno povećanje u odnosu na 1.590 gigavata u 2014. godini“, rekao je Đokić novinarima.\nKao važno pitanje on je najavio i pitanje procesa odsumporavanja, što je trenutno najveći projekat započet u okviru „Elektroprivrede Srpske“, za šta je otvoren postupak izbora izvođača koji će u ovom poslu učestvovati narednih godina. „Želimo da ova elektrana bude u sistemu proizvođača električne energije koji ispunjavaju osnovne ekološke standarde energetske zajednice koji su vrlo rigorozni u pogledu emisije štetnih gasova i zato termoelektrana treba da uđe u ovaj projekat“, istakao je Đokić.\nPrema riječima ministra, jedna od tema na sastanku je i proces koji je protiv BiH ranije pokrenula Elektroprivreda Slovenije, odnosno tužba vrijedna 1,4 milijarde KM, podnesena na osnovu ranijih ulaganja u bivšoj Jugoslaviji. On je podsjetio da je Slovenija bila jedan od suinvestitora u izgradnji termobloka dva u Ugljeviku i da je zahtjev upućen prema BiH prenesen najvećim dijelom na RiTE Ugljevik, a u toku je priprema za početak arbitražnog procesa. „Moramo krajnje odgovorno i vrlo pažljivo voditi ovaj proces koji smo u prvoj fazi dobili 2014. godine, kada je proces okončan pred sudovima Republike Srpske u korist `Elektroprivrede Srpske` i RiTE Ugljevik“, istakao je Đokić.\nOn je dodao da je predstojeća arbitraža druga vrsta pravne aktivnosti u kojoj će se na drugi način pristupati borbi za zaštitu interesa Srpske. „Mi smatramo da termoelektrana Ugljevik i `Elektroprivreda Republike Srpske` ne mogu ni u kom slučaju prihvatiti toliko finansijskog opterećenja koliko je podneseno u odštetnom zahtjevu i očekujemo da arbitraža može biti završena u korist Srpske„, zaključio je Đokić.\nOn je pohvalio organizaciju rada, poslovanje i izvršavanje planskih dokumenata u RiTE Ugljevik, koja godišnje proizvodi oko 30 odsto struje u Republici Srpskoj. „Želimo profitabilnu termoelektranu koja će stabilno poslovati i dati doprinos uspjehu `Elektroprivrede Republike Srpske`, a u narednim godinama želimo `Elektroprivredu Srpske` koja će biti još više osposobljena i kao investitor, da gradi nove velike energetske objekte“, poručio je Đokić. Đokić je novinarima rekao da, uprkos traženim uštedama i u RiTE Ugljevik, neće biti otpuštanja radnika. „Nema otpuštanja, mogu biti otpušteni samo oni koji ne izvršavaju svoje radne zadatke u skladu sa zakonom, ali direktor i uprava moraju da sve koji ovdje rade i zaposle“, dodao je Đokić.\nOn je ukazao i na veliki problem RiTE Ugljevik koja ima gotovo 300 invalida rada koji ne mogu da rade i zarade platu, ali je ocijenio da je to kompleksan problem za koji će se tražiti najbolje rješenje. Ministar je naglasio da u narednom periodu zapošljavanje u RiTE može da bude samo krajnje zamjenski za radnike koji odlaze, kontrolisano i uz posebne saglasnosti, što će značiti minimalan broj novih radnika u ovom gigantu koji zapošljava 1.600 ljudi. Direktor RiTE Ugljevik Žiko Krunić rekao je novinarima da će na godišnjoj skupštini akcionara biti razmatran plan poslovanja za tekuću godinu i da se očekuje pozitivno poslovanje od oko pola miliona maraka. On je podsjetio da je prošlu godinu RiTE završila sa gubitkom zbog kvara na generatoru, koji je otklonjen. Krunić je podsjetio da Vlada Republike Srpske insistira na uštedama u poslovanju i da će se troškovi u ovom preduzeću maksimalno racionalizovati, uz investiranje samo u vitalne dijelove preduzeća.\nDirektor „Elektrodistribucije Republike Srpske“ Branislava Milekić rekla je novinarima da je RiTE Ugljevik, kao i „Elektriprivreda Srpske“ u cjelini prethodnih pet godina intenzivno ulagala u revitalizaciju proizvodnih postrojenja, da bi se podigla pogonska spremnost i sigurnost kapaciteta i postigla što veća proizvodnja električne energije. Ona je rekla da je samo na ime uvođenja dodatne naknade za korištenje prirodnih resursa „Elektroprivreda“ uplatila za sedam mjeseci prošle godine 10,8 miliona KM, od čega RiTE Ugljevik 2,3 miliona KM.\nPrema riječima Milekićeve, sve što se radilo prethodnih godina ima za cilj da RiTE Ugljevik nastavi sa upješnim radom u okviru sistema „Elektroprivrede Republike Srpske“ sa što prihvatljivijim cijenama električne energije iz ovog postrojenja. „Imajući na umu veliki nivo fiksnih troškova, samo velikom proizvodnjom možemo postići da termoelektrane rade sa ovakvim cijenama kakve imamo u Srpskoj“, ukazala je Milekićeva.\nOna je istakla da politika „Elektroprivrede“ i Vlade Republike Srpske nije otpuštanje radnika i niko od radnika neće dobiti otkaz zbog očekivane racionalizacije, iako je planirano jedan odsto manje sredstava za bruto lična primanja zaposlenih u odnosu na prošlu godinu, a sa većim brojem zaposlenih. To znači, istakla je Milekićeva, da će se morati provesti organizacione promjene i da će plate biti zadržane kod radnika koji su nosioci proizvodnje, a da će se kod ostalih radnika praviti racionalizacija, da bi svi radnici ostali zaposleni, uz prirodan odliv po osnovu penzionisanja i prelaska u druga preduzeća. Odgovarajući na pitanje o poskupljenju struje u Republici Srpskoj, Milekićeva je podsjetila da su zavisna preduzeća podnijela zahtjeve regulatornoj komisije za prosječno povećanje cijene od 8,68 odsto. Prema njenim riječima, komisija je ovih dana nekim zavisnim preduzećima dostavila nacrt rješenja o povećanju cijena struje, prema kojem će prosječno povećanje cijena električne energije biti nešto manje nego što je zahtjevom iskazano.\nIkea želi postati energetski održiva\nEBDR i HUP potiču projekte energetske učinkovitosti\nEkolozi protiv NE Paks\nJe li hrvatski BDP rastao više od dva posto?


Dunav raste iz sata u sat – Nadlanu.com\nObjavljeno 6. juna 2013. / 10:24:27\nVodostaj Dunava na Bezdanu porastao je za oko 30 centimetara, a u Novom Sadu za oko 25 centimetara, javlja Radio-televizija Srbije (RTS).\nPrognoze da se i nama sprema poplavni talas koji je paralisao Centralnu Evropu polako se obistinjuju. Kako je juče objašnjeno, voda iz severnih krajeva Evrope stizaće u Srbiju u narednih desetak dana.\nZamenik načelnika Sektora za vanredne situacije MUP-a Srbije Đorđe Babić izjavio je danas da se očekuje da će vrh vodenog talasa biti na Dunavu oko 12. juna na Bezdanu i da će se dalje širiti nizvodno.\n“Naše organizacione jedinice su već na terenu preduzele operativne i organizacione mere, znači, obilaze se nasipi, kritična mesta i sa javnim vodoprivrednim preduzećem 'Vode Vojvodine', 'Srbija vode i 'Beograd vode' preduzimaće sve aktivnosti kako ne bi došlo do izlivanja reke van bedema”, rekao je Babić za TV Pink, a prenosi Tanjug.\nVodostaj Dunava kod Bezdana prešao je u sredu kotu redovne odbrane od poplava, ali po procenama nadležnih za sada ne preti opasnost od izlivanja te reke. Nivo Dunava juče u 7.00 sati iznosio je 490 centimetara i već je tad bio uvećan za 53 centimetra, a danas je dodatno povećan nivo vode.\nJavno-komunalno preduzeće “Beogradvode” juče je saopštilo da zbog porasta nivoa Dunava Beograd nije ugrožen, dodajući da se već preduzimaju sve mere predostrožnosti.


Sjajni Hamilton počistio konkurenciju u Silverstonu - Auto Republika\nPočetna Sport F1 Sjajni Hamilton počistio konkurenciju u Silverstonu\nAko je iko mislio da je prošla trka bila najbolja ove sezone, morao bi da promeni mišljenje posle današnjeg spektakla na Silverstonu. Imali smo priliku da gledamo 52 neverovatna kruga puna borbi, preticanja, incidenata, svega onoga što čini jednu trku nezaboravnom.\nStart trke prošao je bez incidenata, Botas uspeva da zadrži Hamiltona, Leklerk zadržava treću poziciju, a Fetel uspeva da pretekne Gaslija.\nZatim je usledila prva velika prava bitka Hamiltona i Botasa. Britanac je agresivno napadao, ali je Finac uspevao da odoli svim iskušenjima. Hamilton u jednom momentu uspeva da pretekne klupskog kolegu, ali Botas odmah uzvraća udarac i vraća se na prvo mesto. Za to vreme Red Bullovi i Ferrarijevi vozači vode žestoku bitku iza njih. Ferštapen napada Leklerka, a svaku grešku iza njih vrebaju Fetel i Gasli. U nekoliko momenata prosto je bilo neverovatno da se Leklerk i Ferštapen nisu slupali posle žestokih napada.\nHolanđanin uspeva da obiđe Monačanina u garažama, ali se Leklerk odmah vraća i uspeva da pretekne vozača Red Bulla. Iz krivine u krivinu vozili su točak uz točak ali nije bilo prolaza za Ferštapena.\nAkciju na stazi privremeno prekida vozilo bezbednosti koje je uzrokovao Đovinaci izletanjem u šljunak. Iz ove situacije po običaju najviše profitira Hamilton koji dobija „besplatnu“ zamenu guma. Ferrari je malo kompromitovao trku Leklerka, kojeg je uveo u garaže jedan krug kasnije, pa je zbog toga izgubio pozicije od oba vozača Red Bulla.\nPosle restarta trke nastavlja se borba Maksa i Leklerka, samo ovog puta u obrnutim ulogama. Leklerk je napadao sa svih strana, čak u jednom momentu dolazi i do kontakta i guranja, ali sve prolazi bez većih incidenata. Leklerk je malo popustio, a Maks napada i obilazi svog klupskog kolegu i započinje pohod na Sebastijana Fetela.\nLeklerk je posle velike borbe uspeo da pretekne Gaslija, a Maks za to vreme žestoko napada Fetela. Holanđanin uspeva da obiđe Nemca na pravcu kod hangara, Fetel pokušava da se vrati u sledećoj krivini i po običaju pravi blago rečenu glupavu grešku i završava u zadnjem krilu Red Bulla. Obojica završavaju vam staze, ali uspevaju da nastave trku.\nMaks je bolje prošao u udesu i mogao je bez promene guma da nastavi trku, dok je Fetel morao na promenu guma i prednjeg krila. Zahvaljujući ovom incidentu, Leklerk i Gasli napreduju do treće, odnosno četvrte pozicije. Za to vreme Mercedesi nižu rekord za rekordom staze. Botas je bio u dosta teškoj situaciji jer nije menjao gume za vreme dok je na stazi bilo bezbednosno vozilo, pa je morao još jednom da stane u garažama.\nZahvaljujući sjajnoj vožnji, Finac uspeva da se vrati na stazu ispred Leklerka i zadrži drugu poziciju. Do kraja trke nije više bilo borbi za visoke pozicije, jedini duel do kraja vodili su Sainc i Rikijardo za poziciju broj šest, koju je na kraju zadržao Španac.\nHamiton je na ovaj način došao do svoje 80 pobede u karijeri, uz rekord staze postavljen u poslednjem krugu trke. Botas je bio drugi sa 20 sekundi zaostatka ispred Leklerka, Gaslija i Ferštapena. Za njima su sledili Sainc, Rikijardo, sjajni Raikonen i Kvjat koji su startovali skoro sa začelja, a poslednji osvajač poena bio je Hulkenberg koji je u poslednjem krugu pretekao Albona.\nNa kraju dana, kako god da se okrene Hamilton opet uspeva da zabeleži pobedu i to rekordnu šestu na ovoj stazi. Može se reći da je ova pobeda vrlo veliki udarac za Botasa, koji bukvalno ne zna šta više da uradi kako bi pobedio. Lepo je videti napredak Red Bulla i Honde, koji su sada očigledno na istom nivou kao Ferrari, pa sada do kraja sezone možemo očekivati još sjasnih borbi ova dva tima. Velike pohvale treba uputiti Pjeru Gasliju, koji je najzad pokazao da počinje da se prolagođava na bolid i vozi na nivou konkurenata. Posle ovako interesantne dve trke sa nestrpljenjem možemo da očekujemo nastavak šampionata koji je zakazan za dve nedelje na stazi Hokenhajm.\nVN Velike Britanije 2019. (Silverstone)\nPOZ VOZAČ TIM VREME POENI\nLewis Hamilton MERCEDES 1:21:08.452 26\n2 Valtteri Bottas MERCEDES +24.928s 18\n3 Charles Leclerc FERRARI +30.117s 15\n4 Pierre Gasly RED BULL RACING HONDA +34.692s 12\n5 Max Verstappen RED BULL RACING HONDA +39.458s 10\n6 Carlos Sainz MCLAREN RENAULT +53.639s 8\n7 Daniel Ricciardo RENAULT +54.401s 6\n8 Kimi Räikkönen ALFA ROMEO RACING FERRARI +65.540s 4\n9 Daniil Kvyat SCUDERIA TORO ROSSO HONDA +66.720s 2\n10 Nico Hulkenberg RENAULT +72.733s 1\n11 Lando Norris MCLAREN RENAULT +74.281s 0\n12 Alexander Albon SCUDERIA TORO ROSSO HONDA +75.617s 0\n13 Lance Stroll RACING POINT BWT MERCEDES +81.086s 0\n14 George Russell WILLIAMS MERCEDES +1 krug 0\n15 Robert Kubica WILLIAMS MERCEDES +1 krug 0\n16 Sebastian Vettel FERRARI +1 krug 0\n17 Sergio Perez RACING POINT BWT MERCEDES +1 krug 0\ntagovi: ferrari formula 1 leclerc lewis hamilton Red Bull Silverstone valtteri bottas verstappen\nprethodno Valteri Botas kao brzi voz u kvalifikacijama za VN Velike Britanije\nsledeće Red Bull postavio novi rekord u brzini zamene pneumatika (VIDEO)\nMotoGP testiranja u Kataru – rezultati iz prvog dana\nFernando Alonso – priča o najvećem matadoru Formule 1 (I deo) (VIDEO)


Evropa igra na ivici katastrofe sa vakcinacijom - NOVA portal\nEvropa igra na ivici katastrofe sa vakcinacijom\nSvet Autor:Nova27. jan. 202110:04 > 10:08\nKampanja vakcinacije protiv koronavirusa u Evropskoj uniji počela je "kilavo". Do sada je, prema podacima agencije Blumberg, EU uspela da primeni oko 8.9 miliona doza, odnosno dve doze na 100 stanovnika. SAD i Velika Britanija dosad su vakcinisali sedam, odnosno 10,5 stanovnika na 100, a Izrael je trenutno na 43. Budući da su za sva dosad odobrene vakcine potrebne dve doze da bi bila efkasna, pred EU je vrlo strma planina na koju se treba popeti kako bi bila na pravom putu.\nU Izraelu u jednom danu vakcinisano rekordnih 224.000 ljudi\nNa žalost, ni budućnost ne izgleda mnogo bolje. EU je nameravala da do kraja leta vakciniše najmanje 70 posto stanovništva u svim zemljama članicama, ali taj cilj možda više nije dostižan.\nEvropa je odobrila dve vakcine – Fajzerovu i Moderninu ali ih ne dobija u dovoljnim količinama. Ove sedmice, Evropska agencija za lekove bi trebalo da odobri i primenu vakcine koju su zajednički razvili AstraZeneka i Oksford, ali je ova farmaceutska kompanija već sad najavila da bi u prvom kvartalu mogli da smanje svoju isporuku EU za gotovo 60 posto.\nVakcina francuskog Sanofija neće biti spremna do kraja 2021. godine zbog neuspeha u ispitivanjima, ističe Blumberg.\nPosledice ovog neuspeha mogu biti katastrofalne ako se brzo ne reše. EU ima registrovano gotovo 426.000 smrtnih slučajeva zbog korone, a što duže bude trebalo da se pandemija stavi pod kontrolu, to će ta brojka biti još viša. Agencija navodi da je reputacija Unije dovedena u pitanje. Kako može da se ponosi svojim „socijalnim modelom“ ako ne može da zaštiti čak ni svoje najugroženije građane?\nUspešno vakcinisanje takođe je jedini održivi način da se pomogne oporavku ekonomije. Kombinacija duboke neizvesnosti, zatvaranja i drugih mera fizičke distance doprinela je padu domaćeg bruto proizvoda u Evropi za 7,6 posto tokom 2020. godine, pokazuju projekcije Međunarodnog monetarnog fonda iz oktobra.\nSporo uvođenje vakcina\nNeuspeh Evropske unije krenuo je već sa narudžbinama vakcina. Iako je sveobuhvatni portfolio postojao i pre nego što su vakcine odobrene, EU je sporo i konzervativno pristupila najperspektivnijem razvoju, vakcinama zasnovanim na inovativnoj tehnologiji RNK. Evropska agencija za lekove zaostajala je za SAD i Velikom Britanijom u odobravanju Fajzerove vakcine. Kašnjenje u izdavanju odobrenja AstraZenekinoj vakcini je razumljivo, s obzirom na probleme u ispitivanjima (AstraZeneka još nije zatražila američko regulatorno odobrenje), prenosi Indeks.\nI uvođenje vakcina u Evropi bilo je sporo, naročito u Francuskoj i Belgiji. A tu je pitanje da li su članice EU ispravno odlučile ko će dobiti prve doze. U Italiji je samo jedna od deset doza dospela do stanara domova za starije i nemoćne, a četvrtinu svih vakcina dobili su zdravstveni radnici koji nisu ni lekari ni medicinske sestre. Razumno je zaštititi bolničko osoblje, ali ova raspodela ne deluje ispravno. Dodatni je problem predstavlja nedostatak bočica.\nEU protiv farmaceutskih kompanja\nPa šta se može učiniti? EU se okrenula protiv farmaceutskih kompanija. U ponedjeljak je održan sastanak s upravom AstraZeneke, od koje se tražilo jasno i detaljno objašnjenje kašnjenja i zahtevalo ispunjavanje obećanja o isporukama. AstraZeneka za probleme krivi jedan od svojih proizvodnih pogona u Evropi, ali Evropska komisija strahuje da je kompanija dala prednost drugim zemljama.\n„Članice EU su jedinstvene. Proizvođači vakcina imaju društvene i ugovorne odgovornosti koje moraju poštovati“, navela je Stela Kirijakides, komesar EU za zdravlje i bezbednost hrane.\nEvropske vlade imaju puno pravo da zahtevaju ispunjenje ugovora. Napokon, platile su pozamašne iznose unapred, očekujući pravovremene isporuke. Ipak, moraju biti sigurne da su u pravu u ovakvim situacijama. Ugovori s farmaceutskim kompanijama su tajni, ali moguće je da proizvođačima lekova nude neke klauzule o izbegavanju odgovornosti u slučaju problema sa snabdevanjem. Takođe, navodi agencija, Brisel mora da bude oprezan u razlikovanju oportunističkog ponašanja i problema koje je razumno očekivati u ubrzanom uvođenju nove vakcine.\nCrnogorska vlada odbila donaciju 10.000 Sinofarm vakcina\nSZO upozorava: Jedna grupa ne sme da primi vakcinu Moderne\nBes zbog smanjenja Fajzerovih isporuka\nBilo bi opasno da političari prikažu proizvođače vakcina kao žrtvene jarce kako bi prikrili vlastite propuste. Ovakvo ponašanje događalo se i pre pandemije, kad je krivica zbog širenja covida-19 svaljivana na svakog drugog, od građana koji organizuju žurke do stranih posetilaca, ali ne i na loše politike.\nProšle sedmice je nekoliko nacionalnih vlada u zemljama EU bilo besno na Fajzer koji je najavio da će privremeno smanjiti isporuku doza kako bi reorganizovao proizvodnju u svojoj belgijskoj fabrici. Pokazalo se da će Fajzer kasnije tokom ovog kvartala nadoknaditi manjak, piše Blumberg.\nPostoje značajni rizici od političkih istupa koji nemaju temelja u realnosti. Prihvatljivo je vršiti pritisak na proizvođače cepiva, ali ne i podrivati ključan odnos u situaciji kad su mnoge druge zemlje spremne kupiti njihove injekcije. Bliska saradnja Fajzera i Izraela dovela je ovu zemlju do čudesnih rezultata u primeni vakcine. To nudi lekcije. Evropska unija mora biti sprema bliže da sarađuje sa dobavljačima, nudeći finansijsku pomoć onim dobavljačima koji odluče da prenamene svoje pogone kako bi proširili proizvodnju. Iako više novca neće rešiti uska grla, ipak bi moglo pomoći.\nNije kasno za rešavanja dosadašnjih propusta, ali EU političari moraju brzo da reaguju. Težnja za normalnošću trka je u kojoj se mora pobediti, zbog zdravlja ljudi i ekonomskog oporavka i oni koji do cilja dođu drugi još će dugo trpeti posljedice, zaključuje Blumberg.


Bosić: Neće biti ništa od referenduma koji ponovo najavljuje Dodik - Klix.ba\n28.6.2015. u 21:09\nLider SDS-a Mladen Bosić ne vjeruje da će u Republici Srpskoj biti referenduma o Sudu i Tužilaštvu Bosne i Hercegovine, koji ponovo najavljuje predsjednik RS-a Milorad Dodik, ističući da je to isto Dodik najavljivao i prije dvije godine.\nTada je, podsjeća Bosić, u Banju Luku došla bivša visoka predstavnica Evropske unije za vanjske poslove i sigurnosnu politiku Catherine Ashton, a Dodik odustao od inicijative za izjašnjavanje građana, bez konsultacija s onima koji su tada podržali održavanje referenduma.\n"Ne vjerujem da će i ovaj put biti bilo šta od toga", rekao je Bosić večeras za BN televiziju.\nDodao je da od Dodika, koji ima skupštinsku većinu, za donošenje odluke o referendumu u RS, očekuje da objasni građanima šta će se desiti nakon tog referenduma, ako ga i bude.\n"Koji je slijedeći korak? Na koji način misli vratiti nadležnosti na nivo RS i da li to znači korak ka raskidanju i poništavaju Dejtonskog sporazuma, koji bi neprijatelji RS mogli veoma dobro iskoristiti protiv njenih interesa", upitao je Bosić.\nSmatra da bi se "trebalo promijeniti stil vođenja avanturističke politike“, koja može ugroziti i RS i srpski narod, jer je Dejtonski sporazum garant njihovog opstanka.\nPredsjednik SDS-a je također ocijenio da situacija i u RS i u BiH ne ide u dobrom pravcu.\n"Imamo sve dublju i političku krizu na svim nivoima i konstantno ekonomsko propadanje koje se nastavlja i dalje. Politička kriza je dodatno produkovana pričama o Rezoluciji o Srebrenici, te situacijom koja se dogodila s Naserom Orićem i mislim da smo svi zajedno vraćeni najmanje dva do tri koraka unazad. Umjesto da smo okrenuti na rješevanje životnih pitanja građana, koji sve teže žive, mi se bavimo pitanjima koja vode u nove konflikte i nesporazume i čitavu situaciju vraćaju unazad", rekao je, između ostalog, Bosić.\nMilorad Dodik Mladen Bosić referendum\nStanković: Rezolucija o Srebrenici nije stvar odnosa Bošnjaka i Srba, već velikih sila\n28.06.2015. u 21:21\nNikolić: Srbija ne brani Principa, već on brani Srbiju\n28.06.2015. u 20:57


Home » Ex Yu fudbal » Kada su Saša Ilić i Savo Milošević prkosili „Galaktikosima“\nSećate li se sezone 2003/04 u Španiji, popularnoj „La Ligi“? Real je tada u svojim redovima imao neverovatne igrače poput Ronalda, Figa, Zidana, Bekama, Raula, Karlosa, Kasiljasa… a ipak „Galaktikosi“ su završili, verovali ili ne, tek na četvrtom mestu. Ispred njih je na prvom mestu bila Valensija, zatim Barselona i na trećem Deportivo. Za one koji se ne sećaju, možda će ih podsetiti utakmica iz februara 2004. godine koju je „Kraljevski klub“ odigrao protiv Selte.\nBilo je to u 26. kolu. Real je u tom trenutku bio ubedljivo prvi na tabeli, a Selta se „borila za vazduh“, na poziciji jedva iznad zone ispadanja. Seltu je tada vodio Radomir Antić i najviše se oslanjao na Savu Miloševića i Aleksandra Mostovoja. Ekipi se oko mesec dana ranije iz Partizana priključio, kao pozajmljeni igrač, Saša Ilić i igrao je tek treći meč za novi tim. I to jedan od najtežih, sa favoritom za osvajanje titule, na „Santijago Bernabeu“, pred gotovo 75.000 ljudi. Međutim, iako je Selta bila apsolutni autsajder, utakmica je za njih krenula neočekivano dobro.\nSaša Ilić je svoj jedini gol za Seltu postigao protiv Reala.\nIgrao se sedamnaesti minut kada je dosuđen korner sa desne strane Kasiljasovog gola. Izveo ga je Mostovoj, na prvi pogled ne tako sjajno, ali lopta se odbila iz gužve koja se stvorila u šesnaestercu, a zatim pala pravo u noge Saši Iliću koji nije puno oklevao, već je odmah poslao iza leđa golmana Reala, pravo u mrežu. Saša Ilić je odmah potrčao u zagrljaj Ruskom internacionalcu, a pridružili su im se i ostali članovi ekipe. Bio je to prvi i jedini gol koji je Saša Ilić postigao za Seltu. I kada su svi očekivali furioznu osvetu igrača u belim dresovima u vidu pogotka za izjednačenje, mreže su ipak mirovale do poluvremena. Ali u drugom delu igre kao da je izašla i druga ekipa Reala.\nŠanse su se ređale kao na traci, a pogađali su redom, prvo Ronaldo u 64. minutu, zatim Zidan desetak minuta kasnije, pa Figo u 71. i na kraju ponovo Zidan u samom finišu meča. Međutim, da se utakmica ne završi ovim rezultatom pobrinuo se Savo Milošević.\nSavo Milošević je postigao drugi gol za Seltu na gostovanju Realu.\nIgrala se sudijska nadoknada kada je Selta stvorila dobru priliku da ugrozi gol protivnika. Gustavo Lopez poveo je kontru ekipe gostiju, a kada se približio šesnaestercu uputio je jednu brzu loptu po zemlji ka Miloševiću. U prvi mah delovalo je da ona nema šanse da stigne do njega, jer se u blizini nalazilo dosta igrača Reala, ali Ivan Elgera pravi neverovatnu grešku i kreće nelogično u desnu stranu, čime otvara prostor da lopta stigne do noge „devetke“ Selte. On je prima fenomenalno, kao na video igrici, pušta kratak for, zatim je stiže i šalje loptu u bliži ugao golmana Kasiljasa. Nije se puno obradovao tadašnji srpski reprezentativac, jer je njegova ekipa već „popila“ četiri komada, ali akcija je izgledala fenomenalno.\nEkipa Selte je nastavila u istom stilu da igra te sezone, pa je na kraju ispala iz lige. Ipak, mnogima je u sećanju ostalo ovaj simpatični tim iz Viga u kojem su u tom trenutku igrali Savo Milošević, Aleksandar Mostovoj, Silvinjo, Gustavo Lopez, Saša Ilić… a predvodio ih je legendarni Radomir Antić. Podsetite se ovih golova koje su postigli na jednoj utakmici dva tadašnja reprezentativca Srbije i to na jednom od najtežih gostovanja u ligi:\nSjajni fudbaleri , jedni od najboljih koje je nasa zemlja imala.


Predsednik ruske Državne dume: Upad Prištine na sever Kosova provokacija\nPredsednik ruske Državne dume: Upad Prištine na sever Kosova provokacija, UN da zauzmu stav\nizvor: agencije foto: 04.06.2019.\nPredsednik ruske Državne dume Vjačeslav Volodin izjavio je danas u Beogradu da je "upad" kosovskih specijalaca na sever Kosova bio "provokacija" usmerena na zastrašivanje Srba, na uspostavljanje kontrole na tim reonom na silu, i istakao da srpski narod i ubuduće može da računa na pomoć Rusije.\n"Organizacija Ujedinjenih nacija treba da pokaže svoj stav. Od njihove odlučnosti, konkretnih koraka zavisi ne samo autoritet, već i mir na Balkanu", rekao je Volidin u Skupštini Srbije.\nKritikujući ponašanje Evropske unije i SAD, rekao je da "odsustvo jasne reakcije Evropske unije na provokacije Prištine izaziva sumnju da je ona sposobna da bude posrednik u dijalogu izmedju Beograda i Prištine".\nVolodin je istakao da je neophodno poštovati Rezoluciju Saveta bezbednosti Ujedinjenih nacija 1244.\nU svetu su, kako je naglasio, izazovi mnogobrojni, a "praksa duplih standarda, mešanje u unutrašnje poslove suverene države je postalo za neke zemlje normalno".\n"Mi smatramo da je to nedopustivo. Neophodno je da tome se suprotstaviti, ako želimo da sačuvamo svoj narod, svoju zemlju, njen suverenitet i nezavisnost" rekao je i kao primere pomenuo Libiju i Irak.\n"Srpski narod koji je preživeo NATO bombardovanje bolje nego iko razume koliko je to štetno. Zašto je to postalo moguće? Zašto se to dešava? Problem je u tome da se zaboravljaju principi medjunarodnog prava, ignoriše rešenje Ujedinjenih nacija i pokušaj stvaranja jednopolarnog svetu", rekao je Volodin.\nGovoreći o medjusobnim vezama dva naroda, rekao je da je ruski narod uvek osećao kao svoju dužnost da pruži pomoć i zaštiti srpski, pominjući Prvi i Drugi svetski rat, podsetio na sovjetske vojnike koji su poginuli u borbama za oslobodjenje Beograda i zahvalio srpskom narodu što brine o održavanju spomenika tim herojima.\nVučić s Volodinom: Odnosi Srbije i Rusije veoma bliski\nPredsednik Srbije Aleksandar Vučić izjavio je danas u Beogradu na sastanku s predsednikom donjeg doma ruskog parlamenta Vjačeslavom Volodinom da su odnosi dve zemlje veoma bliski, ali da je neophodno raditi na jačanju ekonomske saradnje.\n"Srbija pridaje izuzetan značaj unapredjenju sveukupnih odnosa sa Rusijom, kao strateškim partnerom i jednim od najznačajnijih ekonomskih partnera", rekao je Vučić, saopštio je njegov kabinet.\nVučić je zahvalio na "čvrstoj i doslednoj podršci" Rusije teritorijalnom integritetu i suverenitetu Srbije i naporima da pitanje Kosova bude rešeno mirnim i diplomatskim sredstvima, putem dijaloga, navodi se u saopštenju.\nKako se navodi, on je izrazio zahvalnost i na "podršci i pravovremenoj i odlučnoj osudi ponovnog upada" jedinica kosovskih specijalnih snaga na sever Kosova 28. maja i "brutalnog privodjenja Srba, čiji je cilj bio zaplašivanje srpskog naroda" na Kosovu.\nVučić je izrazio žaljenje što je ruski državljanin Mihail Krasnoščekov, pripadnik Misije UN na Kosovu, povredjen prilikom "brutalnog hapšenja" tokom te operacije, navodi se u saopštenju.\nKako se dodaje, predsednik Srbije je upoznao predsednika Državne dume Federalne skupštine Rusije sa problemima u dijalogu sa Prištinom i naveo da Priština još nije ispunila jedini uslov iz Briselskog sporazuma, formiranje Zajednice srpskih opština.\nKako se navodi, Volodin je pozvao Vučića da se prilikom naredne posete Moskvi obrati poslanicima Državne dume, što je Vučić prihvatio, rekavši da je za njega velika čast da govori o odnosima Srbije i Rusije u ruskom parlamentu.\nVolodin je pozdravio ekonomski napredak Srbije i ocenio da je taj uspeh "još veći ako se ima u vidu činjenica da je postignut u izuzetno teškim geopolitičkim okolnostima", stoji u saopštenju.\nVoda se povlači sa poplavljenih područja, sledi utvrđivanje materijalne štete\nStručni tim Jedan od pet miliona predstavio preporuke u oblasti slobode medija i izbornih uslova\nSudbina Evrope posle izbora\nBrnabić kritikovala delove izveštaja EK o Srbiji/Fabrici: Srbija napredovala, ali moraju se nastaviti reforme\nIzveštaj Evropske komisije: Kosovo treba da opozove takse\nVučić o Kosovu: Biramo između slatke laži i gorke istine\nVučić: Akcija na severu Kosova pokrenuta da zaplaši Srbe, vojska spremna da zaštiti narod\nVučić iznosi planove za KiM\nProfesor američkog Univerziteta „Džons Hopkins” o „novoj zapadnoj strategiji” za Kosovo\nUsvojene izmene Krivičnog zakonika doživotni zatvor za silovatelje i ubice dece i trudnica\nZašto Balkan više nije na vrhu prioriteta EU?


Severinina firma u minusu skoro 12.000 evra - BIGportal.ba\n11 Juna, 2020 11 Juna, 2020 0103\nLoše vesti ne prestaju da stižu na adresu Severine Kojić, a ovaj put nevolje su finansijske prirode, piše Večernji list.\nNaime, njena kompanija DUK Production d.o.o, registrovana za proizvodnju filmova, video-filmova i televizijskog programa, u 2019. godini ostvarila je neto rezultat poslovanja u iznosu od minus 88.773 kuna (11.728 evra), što se može videti i na stranicama portala Poslovna.hr.\nPrema tim podacima, firma DUK Production, čija je direktorka Severina, u 2019. godini ostvarila je ukupni godišnji prihod od 752.359,00 kuna i to predstavlja promenu ukupnih prihoda u odnosu na prethodni period.\nIme poznate pevačice našlo se na spisku osoba koje su dobile pomoć države u obliku isplate minimalca zbog posledica pandemije koronavirusa na poslovne aktivnosti.\n“Zatražena je mera pomoći za zaposlenog u firmi ’Dobrodošao u klub’, čija je osnovna delatnost organizovanje koncertnih aktivnosti koje su, odlukom Stožera civilne zaštite Republike Hrvatske, zabranjene do daljnjeg. Takođe, Severinini saradnici, budući da je ona boravila u Srbiji, podneli su zahtev za meru bez njene prethodne saglasnosti, i za njenu samostalnu delatnost. Odmah po današnjem saznanju, Severina je zatražila da se sredstva vrate i pokrenut je postupak za opoziv. Severina je lično uvek tu kada je potrebno pomoći, pa je tako lična sredstva donirala nakon potresa u Zagrebu, o čemu nismo imali potrebe da komuniciramo ili izveštavamo javnost”, objasnio je njen PR menadžer Davor Grgin kada je pevačica zatražila da se sredstva vrate državi.\nSeverina navodno poslednjih meseci ima i bračnih problema, bori se za starateljstvo nad sinom, završila je na ispitivanju u policiji, uhapšena je u Beogradu… piše hrvatski portal.


Oslobođenje.ba, 07.04.2014 – Trening o krivičnim djelima počinjenim iz mržnje na osnovu SORI – Sarajevski Otvoreni Centar\nTrening za policijske službenike iz Odjela krimpolicije (OKP) i dežurne službe u policijskim upravama, Uprave policije MUPKS-a „Krivičnim djelima počinjenim iz mržnje na osnovu seksualne orijentacije i rodnog identiteta“, počeo je danas u Sarajevu.\nCilj dvodnevnog treninga jest jačanje znanja i učešća u rješavanju LGBT pitanja, te senzibilizacija za probleme s kojima se suočavaju LGBT osobe u BiH i potrebi za potpunom provedbom standarda ljudskih prava LGBT osoba, putem znanja koje je relevantno za oblast unutrašnjih poslova i rad policijskih službenika.\nKako je u izjavi za agenciju Fena kazala Emina Bošnjak, koordinatorica projekta “Coming out! Zagovaranje i zaštita prava LGBT osoba”, današnja tema je upoznavanje o nekim specifičnostima krivičnih djela koja su počinjena na osnovu mržnje, predrasuda, vezano za seksualne orijentacije i rodnog identiteta.\n“Policija je jedna od prvih i jedina institucija općenito u Kantonu Sarajevo, koja je pokazala interes da i oni s nama rade na senzibilizaciji njihovih policijskih službenika za nasilje i incidente koji se dešavaju nad LGBT populacijom”, kazala je Bošnjak.\nDodala je da istraživanja koja je Sarajevski otvoreni centar radio pokazuju da LGBT osobe ne prijavljuju slučajeve koji se njima dešavaju, nasilje, diskriminaciju, jer nemaju povjerenja u policiju.\nDodatno, taj element straha, da će otkrivanje njihovog identiteta, odnosno priznanje policiji da su LGBT, proizvesti dodatnu diskriminaciju, tako da se oni rijetko odlučuju na taj korak.\n“Ovim treningom želimo da policija nauči koje su specifičnosti kroz koje LGBT osobe prolaze, pogotovu u slučaju nasilja, a s druge strane da policija pošalje poruku LGBT zajednici da su oni spremni i znaju o tim specifičnostima” naglasila je Bošnjak.\nNa treningu učestvuje 21 osoba iz OKP-a, inspektori i službenici MUPKS-a, te osobe iz LGBT-a.\nTrening organiziraju Fondacija Heinrich Boll, Ured za BiH, s partnerskim organizacijama Sarajevskim otvorenim centrom i Fondacijom CURE, uz financijsku podršku Evropske unije.\ncoming out @bslgbt pravaoslobodjenjepolicijatrening


INSPEKCIJA KAŽNJAVA ZA NEPOŠTOVANJE MERA: U Beogradu svaki treći kontrolisani sankcionisan | Novosti.rs\nTo je večeras za RTS rekao pomoćnik ministra zdravlja za inspekcijske poslove Goran Stamenković, navodeći da je kršenja mera najviše bilo u ugostiteljskim objektima i tržnim centrima.\nNaveo je da je u prethodnih sedam dana bilo skoro tri puta više poziva građana da prijave nepoštovanje mera.\nUBLAŽENE MERE!Do 500 ljudi na kulturno-umetničkim manifestacijama, kafići do 01 čas u Zrenjaninu\n04. 09. 2020. u 16:38\n"Nezadovoljstvo postoji zbog ponašanja pojedinih pravnih lica koji ne poštuju mere, broja posetilaca u objektima...", rekao je Stamenković i poručio da će svi koji ne poštuju mere biti maksimalno sankcionisani, te da će pravna lica biti kažnjavana sa 500.000 dinara.\nNaveo je da su prethodnih dana posebno bili aktivni sanitarni inspektori Beograda, Kragujevca, Niša, Zaječara, Smedereva, Valjeva i Vranja.\nPrecizirao je da je u prethodne dve večeri samo u Beogradu napisano oko osam prekršajnih prijava od 25 izvršenih nadzora što, dodao je, znači da je svaki treći ugostiteljski objekat prekršio neke mere i mora da bude sankcionisan.\nStamenković je apelovao na sve da poštuju mere i budu odgovorni i disciplinovani kako bi zaštitili zdravstveni sistem Srbije, svoje i zdravlje drugih ljudi i sprečili da se korona virus dalje širi.\nKorona virus Sanitarna inspekcija korona virus u Srbiji mere protiv korone\nEPIDEMIOLOG i član Kriznog štaba za borbu protiv epidemije korona virusa Predrag Kon oštro je reagovao na slike i snimke proslava sa velikim brojem ljudi u Vrnjačkoj Banji i Smederevu i ponovo apelovao na nadležne državne organe, institucije i inspekcije da takve proslave spreče i sankcionišu.


Tržište zelenih građevinskih materijala porašće na 254 milijarde dolara do 2020 - Gradjevinarstvo.rs\n26.06.2013. Design Build Source\nGlobalno tržište zelenih građevinskih materijala će dostići preko četvrt biliona američkih dolara do kraja ove decenije, navodi se u novom istraživačkom izveštaju. Izveštaj „The Materials in Green Buildings“, istraživačke kompanije Navigant Research, predviđa da će globalno tržište zelenih materijala porasti sa sadašnjih 116 milijardi dolara na 254 milijarde dolara u 2020. godini.\nKompanija Navigant Research kaže da će potražnja za zelenim zgradama i prateći materijal, koja je ostala snažna uprkos poslednjih patnji globalne ekonomije, nastaviti da cveta zbog političke i regulatorne podrške, kao i povećanje popularnosti mera održivosti u građevinskom sektoru.\nOstali faktori koji podržavaju rast tržišta zelenih građevinskih materijala će obuhvatati pad cena, potrošačku tražnju i ekonomske koristi koje se garantuju usvajanjem mera zelene gradnje.\nZeleni građevinski materijali, kao što je definisano u izveštaju, uključuju i tradicionalne materijale koje imaju minimalni uticaj na životnu sredinu i najsavremenije tehnologije koje aktivno unapređuju održivost zgrada.\nIzveštaj navodi da, iako tržište u ovom trenutku možda pati od obilja proizvoda koji se predstavljaju kao zeleni, više odabrana grupa alata i kriterijuma koji se pojavljuju u velikoj meri će doprineti transparentnosti i standardizaciji u okviru ovog sektora.\nIzveštaj afirmiše optimističke prognoze studije o zelenim građevinskim materijalima, objavljene od strane kompanije The Fredonia Group iz Kine, koja procenjuje da će rast tražnje porasti za 11 odsto godišnje u građevinskom sektoru Sjedinjenih Američkih Država do 2017. godine.\nGrađevinske kompanije širom sveta postaju sve više svesne prednosti koje donose zelene zgrade. Istraživanje kompanije McGraw-Hill Construction pokazalo je da 51 odsto ispitanika očekuje da će 60 odsto njihovog posla biti zelen do 2015. godine u poređenju sa samo 28 odsto u 2013, i 13 odsto u 2008. godini.\nIako se očekuje da će rast u zelenoj gradnji Severne Amerike nastaviti da cveta, Evropa će biti glavno regionalno tržište do 2020. godine prema predviđanjima kompanije Navigant Research, čineći oko polovinu globalnog tržišta.


'Specijalno tužilaštvo da preuzme slučaj ubistva Milana Pantića'\nIzvor: B92, 07.Jun.2020, 13:29\n"Specijalno tužilaštvo da preuzme slučaj ubistva Milana Pantića"\nKomisija za istraživanje ubistava novinara ponovo je zatražila da Specijalno tužilaštvo za organizovani kriminal preuzme slučaj ubistva novinara Milana Pantića.\nUbistvo dopisnika Večernjih novosti iz Jagodine se dogodilo 11. juna 2001. godine.\nPredsednik Komisije Veran Matić u saopštenju podseća da će se ovog 11. juna navršiti pune dve godine otkako Komisija, na osnovu saznanja do kojih je proteklih godina došla, traži da Specijalno tužilaštvo preuzme >> Pročitaj celu vest na sajtu B92 << slučaj Milana Pantića i otvori službenu istragu.\nSpecijalno tužilaštvo dužno je, ističe Matić, da javno objasni svoje nečinjenje i ravnodušnost prema ubistvu srpskog novinara.\n"Kolega Pantić je 2001.godine poverovao da je Srbija demokratska država u kojoj novinari smeju da rasvetljavaju okolnosti pod kojim se obavljaju važni državni poslovi, kao i da ukazuju na sumnjive rabote važnih državnih funkcionera. Ta zabluda ga je koštala života. Jedini način da se odužimo poštenom i profesionalnom novinaru je da dokažemo da je pravda, iako spora, dostižna", navodi Matić.\nMatić u saopštenju navodi da Pantićevi najbliži, novinari i javnost Srbije bezmalo dvadeset godina traže pravdu za Milana Pantića, a da pravde nema jer ubistvo nije razrešeno, ubice nisu lišene slobode, a nalogodavci su i dalje anonimni.\nU četvrtak 19 godina od ubistva našeg novinara u Jagodini, iz Komisije za istraživaanje ubistava novinara traže akciju. Matić: Jedini način da se odužimo Milanu jeste da dokažemo da je pravda dostižna U ČETVRTAK će se navršiti 19 godina od ubistva novinara Milana Pantića,...


Nekoliko destina studenata ispred Vlade Srbije čekaju odluku o Kosovu\nIspred zgrade Vlade Srbije u Beogradu okupilo se nekoliko desetina studenata, koji čekaju da vide kakva će biti odluka na briselski prijedlog za rješenje pitanja Kosova.\nStudenti više beogradskih fakulteta, koji su postavili nekoliko šatora, nose transparente na kojima piše "Ne kapitulaciji!“ i "Studenti su rekli NE izdaji!“.\nOrganizator okupljanja je Inicijalni odbor studenata, a jedan od organizatora Isidora Mitić, student treće godine Pravnog fakulteta, rekla je Srni da su se studenti okupili i daplaniraju da ostanu ispred zgrade Vlade dok ne bude donesena odluka.\nOna je navela da će studenti sutra minut do dvanaest organizovati veliki protest, koji će krenuti sa platoa Filozofskog fakulteta, u centru Beograda, prema zgradi Vlade, gdje će uručiti svoje zahteve.\nTi zahtjevi su, kako navodi, da se ne potpisuje nikakav sporazum sa Prištinom dok se narod ne izjasni, da se raspiše referendum o tome da li građani pristaju na nezavisnost Kosova u zamjenu za datum za pregovore sa EU, kao i da se pregovori Beograda i Prištine vrate u okvire Rezolucije 1244 UN.\n"Mi smatramo da Vlada nema legitimitet da sama donese odluku koja je od esencijalnog značaja za sve građane ove zemlje“, rekla je Mitićeva, navodeći da skup studenata nema nikakvu političku konotaciju i da ne žele da ih iko povezuje sa bilo kojom političkom strankom.\nStudentima su se ispred Vlade kasnije priduržili i pripadnici pokreta "Dveri", kao i pokreta "Naši".\nLider "Dveri" Vladan Glišić rekao je da se ovaj pokret, čiji članovi već treći dan protestuju na Trgu Republike, u centru Beograda, trudi da izvrši pritisak na Vladu Srbije da ne pristane na ucjene Brisela i Vašintona i da prekine kosovske pregovore i vrati ih u Savjet bezbjednosti UN.\n"Tražimo da se podrže zahtevi Srba sa severa Kosova i tražimo dolazak ruskog kontingenta na sever Kosova", rekao je Glišić.


Etno pevanje u školi “Petar Kočić” u Nakovu – TV Kikinda\nEtno pevanje u školi “Petar Kočić” u Nakovu\nU OŠ „Petar Kočić“ đaci od drugog do osmog razreda, koji imaju pevačkog talenta od ove školske godine imaju mogućnost da ga pokažu kroz pevanje u Etno horu, koji je pokrenula učiteljica Anica Stanojević.\nKako ona tumači, sve je krenulo iz Muzičke radionice i malog horića, kao i iz njene dugogodišnje prakse, kada je muzičko vaspitanje u pitanju:\n-Prepoznala sam da kod đaka postoji talenat, ali mi se čini da je ljubav čak veća od talenta. Čak i kada nema nekog talenta, vežbom i upornošću može dosta da se postigne- tvrdi Stanojević.\nUčenici zajedno sa učiteljicom biraju repertoar, a svaka pesma ima svoju priču.\nNarodna etno pesma je ona koja se prenosi sa kolena na koleno i kojoj svaka generacija dodaje nešto svoje. Ona ne može da stane u vremenu već mora da dalje raste, razvija se i prenosi na mlađa pokolenja. Mladi iz Nakova sa velikim žarom pevaju ovakav repertoar.\nProbe se odvijaju jednom nedeljno. Pevačka grupa je podeljena na mlađu i stariju. Imali su do sada jedan zajednički nastup, a u toku su pripreme za manifestaciju Sabor narodne tradicije, koji će biti održan u Nakovu.\n14 maja, 2019 Rubin Rubin\n← Kiša oporavila useve Da maturske proslave prođu bez neželjenih posledica →


Kalifornija: Broj stradalih u požarima porastao na 26 - Naslovi.net vesti\nKalifornija: Broj stradalih u požarima porastao na 26\nBroj osoba koje su izgubile život u požarima u Kaliforniji porastao je danas na 26, saopštili su zvaničnici.\nOvo je najteži i najsmrtonosniji požar u Kaliforniji u poslednje 84 godine, navodi vatrogasna služba, prenosi Rojters. Nadležni upozoravaju da bi bilans žrtava mogao rasti pošto se stotine ljudi i dalje vode kao nestale. Uništeno... »\nKalifornija, broj stradalih u požarima porastao na 26\nBroj osoba koje su izgubile život u požarima u Kaliforniji porastao je danas na 26, saopštili su zvaničnici. Stotine nestalih.\nBroj stradalih u požarima u Kaliforniji porastao na 26\nBroj osoba koje su izgubile život u požarima u Kaliforniji porastao je danas na 26, saopštili su zvaničnici\nU najsmrtonosnijim požarima koji su pogodili Kaliforniju poginule su 26 osobe, uključujući stogodišnjaka Čarlsa Ripija i njegovu suprugu Saru (98). Samo u okrugu Sonoma traje potraga za 600 ljudi koji se vode kao nestali.... »\nFoto: Printscreen/YouTube Lokalne vlasti su saopštile da i dalje traje potraga za nekoliko stotina ljudi koji se vode kao nestali i upozorile da bi broj poginulih mogao dodatno da poraste. Uništeno je oko 3.500 objekata, hiljade... »\nPožar je izbio u nedelju uveče, a zbog jako vetra proširio se i zahvatio nekoliko kruga u Kalifroniji. Uništeno je oko 3.500 objekata, hiljade ljudi je moralo da napusti svoje domove, a vatra je zahvatili oko 69.000 hektara... »\nSONOMA, Kalifornija – U požarima koji su pogodili Kaliforniju poginule su 23 osobe, a samo u okrugu Sonoma čak 550 se vode kao nestale, saopštili su zvaničnici. Uništeno je oko 3.500 objekata, hiljade ljudi je evakuisano iz svojih domova, a kako se navodi, vatra je zahvatila skoro 69.000 hektara... »\n(Video) Vatra guta sve pred sobom: Ovako izgleda vožnja kroz pakao Kalifornije\nPožari besne Kalifornijom. 17 ljudi je izgubilo život, a vetrovi otežavaju gašenje vatre. Vatrogasci se u Severnoj Kaliforniji bore s vatrenom stihijom, uništene su stotine zgrada i kuća, a hiljade ljudi su bli primorani na evakuaciju. Zamenik šerifa snimio je kako izgleda vožnja kroz vatrenu... »\nNajmanje 23 osobe poginule su u požarima koji su pogodili Kaliforniju. Samo u okrugu Sonoma čak 550 osoba se vode kao nestale, saopštili su zvaničnici.\nUništeno je oko 3.500 objekata, hiljade ljudi je evakuisano iz svojih domova, a kako se navodi, vatra je zahvatila skoro 69.000 hektara zemljišta, prenosi Rojters. Požar je izbio u nedelju uveče, a zbog jakog vetra brzo se... »\nKalifornija gori: Čitavi gradovi evakuisani, najmanje 23 mrtvih, 285 nestalih\nZvaničnici su naveli da je 13 ljudi umrlo u okruzima Sonoma, šestoro u Mendosinu, dvoje u Jubi i dvoje u Napi. Svim stanovnicima Kalistoge i Gejzervila rečeno je da napuste svoje kuće. Instrukcija za evakuisanje izdata je i u... »\nPožari u Kaliforniji odneli najmanje 23 života\nU požarima koji od nedelje besne širom Kalifornije život su izgubile najmanje dvadeset tri osobe, a oko 300 ljudi za sada se vode kao nestali, preneo je Los Anрeles tajms. U ovom trenutku najmanje 22 šumska požara i dalje se šire, a brojne vatrogasne ekipe nemoćne su u borbi sa snažnim vetrom. Cele... »\nFoto: youtube/screenshot Oštećene su hiljade kuća, poslovnih i drugih zgrada. Vatrogasci se još uvek bore sa 22 požara koji su, da stvar bude još gora, pojačani jakim vetrovima. Plamen je opustošio 170.000 hektara zemlje, uništio... »\nSONOMA, Kalifornija: U požarima koji su pogodili Kaliforniju poginule su 23 osobe, a samo u okrugu Sonoma čak 550 se vode kao nestale, saopštili su zvaničnici.\nKancelarija šerifa u okrugu Sonoma, gde je najveći broj ljudi izgubio život, saopštio je noćas da je broj nastradalih u tom okrugu porastao na 13. Ostalih deset mrtvih su iz tri okruga. Podstaknuti vetrovima čija jačina prelazi... »\nUžas od požara u Kaliforniji najbolje pokazuje ovaj video\nSonoma -- U požarima koji su pogodili Kaliforniju poginule su 23 osobe, a samo u okrugu Sonoma čak 550 se vode kao nestale, saopštili su zvaničnici.\n(Foto, video) opustošena kalifornija: Požari i dalje besne, raste broj mrtvih, 670 nestalo u vatrenoj stihiji!\nPožari na severu savezne američke države Kalifornije ne jenjavaju, broj stradalih je povećan na 21, a zvaničnici upozoravaju da bi on mogao da se poveća. 1 / 8 Foto: Reuters Oni su naveli da se više od 600 osoba vodi kao nestalo. Najmanje 3.500 kuća i kompanija uništeno je u najtežim požarima u... »\nCrni bilans raste: U šumskim požarima u Kaliforniji poginula 21 osoba\nZvaničnici okruga Sonoma su takođe naveli da se još uvek čak 670 osoba vode kao nestale. Uništeno je više od 3.500 kuća i poslovnih objekata, saopštila je danas državna vatrogasna služba, prenosi AP. Požar je zahvatio više od... »\nStojiljković: Posle prvog minuta sam dobio po nosu...\nB92 pre 4 sata još 15 povezanih


Kako da ojačate Ahilovu petu vašeg posla? – Cloud Coaching Magazine\nYou are here: Home / Blog / Kako da... / Kako da ojačate Ahilovu petu vašeg posla?\nEliminacija najslabije karike vašeg posla je ključan korak u poboljšanju poslovnih rezultata.\nKorišćenje „Teorije ograničenja“ za otkrivanje najslabije karike u vašem poslovnom sistemu ili vaše Ahilove pete. Po ovoj u praksi dokazanoj teoriji učinak organizacije diktiraju ograničenja koja je sprečavaju da maksimizuje svoje rezultate i dostigne ciljeve a naročito najslabija karika organizacije. Ograničenja mogu da obuhvate ljude, zalihe, informacije, opremu i mogu da budu interna i eksterna.\nZato što je lanac onoliko jak koliko je jaka njegova najslabija karika. Istraživanja su otkrila da svaki sistem bez obzira koliko dobro funkcioniše ima barem jedno ograničenje koje limitira njegove rezultate koje se naziva najslabija karika sistema. Istraživanja su takođe pokazala da sistem može imati samo jedno takvo ograničenje u datom trenutku i da druge oblasti sistemskih slabosti ne treba da zaokupljaju najveću pažnju organizacije sve dok ne postanu najslabija karika.\nZato je izuzetno važno otkriti baš tu najslabiju kariku i fokusirati se na njeno jačanje kako bi ste izbegli gubitak vremena i energije na popravljanje drugih slabosti koje neće značajnije uticati na napredovanje organizacije.\nPrimena ove teorije u praksi se sastoji od tri jednostavna koraka koja se izvode jedan za drugim.\nKorak broj 1: Otkrijte najslabiju kariku.\nPočnite da analizirate procese koji su deo vaše svakodnevne rutine. Postavite svakom od vaših radnih procesa pitanje: da li ga obavljate najefikasnije što biste mogli ili da li postoje ograničenja za vrhunsku produktivnost u tom radnom procesu? Na primer da li je razlog ograničenja nedovoljna obučenost vaših zaposlenih, slab timski duh, nepostojanje sinergije i prenosa znanja među članovima tima, da li vam nedostaje radni kapacitet u ključnoj oblasti ili je u pitanju tehničko ograničenje? Da biste otkrili problem koristite tehnike za rešavanje problema. Počnite sa jednostavnijim kao što su brainstorming sa članovima vašeg tima gde će svi nabacivati svoje ideje šta je po njima najslabija karika, zatim koristite japansku tehniku 5 zašto, postavljanjem zašto pitanja na svaki odgovor da bi se stiglo do samog uzroka problema ili možete koristiti tehniku analize korena problema. Ukoliko su vaši menadžeri obučeni u složenijim tehnikama za rešavanje problema možete koristiti i tehnike za mapiranje vaših radnih procesa i otkrivanje najslabije karike kao što su: pričanje priče, dijagram protoka, analiza efekta i režim neuspeha. Treba imati u vidu da ograničenje ne mora biti fizičke prirode. Ograničenja se mogu kriti u suptilnijim faktorima kao što su neefektivna intrakomunikacija, restriktivna kompanijska pravila ili čak slab timski moral i posvećenost zaposlenih. Važno je zapamtiti da sistem može imati samo jednu najslabiju kariku tako da se vaš tim mora odlučiti koji faktor je vaše najveće ograničenje i onda se fokusirati na njegovo otklanjanje.\nKorak broj 2: Eliminišite najslabiju kariku.\nKada ste jednom identifikovali svoju najslabiju tačku vreme je da otkrijete način na koji ćete je eliminisati i ojačati taj deo vašeg radnog procesa. Šta je to što možete da uradite da biste povećali efikasnost u ovoj oblasti i rešili problem? Naravno da i ovaj korak treba da obavite zajedno sa svojim timom koristeći tehniku Upravljanje po ciljevima (Management by Objectives) jer na taj način imate veći broj alternativnih rešenja i veću motivaciju saradnika što je preduslov za bolje rezultate. Vaša rešenja će zavisiti od kreativnosti i posvećenosti vašeg tima, od jasnoće i složenosti vaših ciljeva i od težine samog ograničenja. Na primer, rešenje može da uključi i pomaganje liderima timova da efikasnije delegiraju rutinske poslove svojim saradnicima kako bi efekat njihovog rada bio povećan obavljanjem više poslova za isto vreme i isti novac a liderima bi tako preostalo vremena da se posvete najproduktivnijim aktivnostima inicijative, proaktivnosti i razvoja zaposlenih. Možete da reorganizujete načine na koji obavljate zadatke da biste ih učinili efikasnijim, možete izmeniti određene procedure da bi tokovi radnog procesa bili tečniji i brži i slično. U cilju poboljšanja radnih procesa veoma su efikasne tehnike japanskog menadžmenat kao što su Kaizen i Kanban i osnivanje kružoka kvaliteta koji ih prate. Na tim kružocima se zaposleni fokusiraju na poboljšanja radnog procesa radi povećanja kvaliteta rada i proizvoda a istovremeno dolaze do rešenja za snižavanje troškova što je ključ za povećanje produktivnosti. Možete koristiti i tehniku analize uzroka i efekta kako biste identifikovali istinske uzroke koji stoje u pozadini složenih problema.\nKorak broj 3: Izvršite procenu radnog učinka\nNa kraju procesa je neophopdno pratiti i meriti učinak promene koju ste izveli da biste uklonili najslabiju kariku. Da li nova rešenja funkcionišu ili vas možda još uvek sprečavaju da postignete svoj maksimum? Ako rešenja još uvek negativno deluju na radni učinak i ukupne rezultate vratite se na korak broj dva i potražite bolje rešenje. Ako utvrdite da su vaša rešenja bila efektivna onda pređite na korak broj jedan i identifikujte naredno ograničenje koje je sada vaša najslabija karika. Ovaj proces spada u kontinuirane aktivnosti u kompaniji jer ma kako dobro da funkcionišete uvek potoji neko ograničenje koje vas sprečava da radite savršeno. Vaš zadatak je da ga kontinuirano otkrivate i otklanjate. Najveći problem kod ogromne većine menadžera je što se fokusiraju uglavnom na rešenja koja mogu da pomognu u dobijanju novih poslova ili rešavanju trenutnih problema u realizaciji zapostavljajući sistemske probleme ili najslabiju kariku svog radnog procesa. To je isto kao da vodite računa samo kako ćete postići sve veću brzinu svog vozila i kako ćete što efektnije savladati krivine na putu a da ne vodite nimalo računa o stanju vozila, o kočnicama i gumama. Možda ćete brže voziti neko vreme ali nesreća je nešto što će vas na putu sačekati i usporiti toliko da će trka za vas možda biti završena. Upostavite praksu identifikovanja i eliminacije najslabije karike vaše kompanije planski, organizovano i kontinuirano i tek onda se možete posvetite brizi o novim poslovima i trenutnim problemima.\nZapišite datum kada ćete sa svojim timom početi da tražite i eliminišete prvu najslabiju kariku vašeg posla.\nZato što zapisivanjem roka za izvršenje fokusirate svoj um na taj posao, povećavate njegov stepen odgovornosti i ispunjavate pravilo # 1 uspevanja:\n→ „Ono na šta fokusirate svoju pažnju to vam i uspeva!“ Brajan Trejsi\nJutarnja rutina najuspešnijih preduzetnika\nVelike misli Mihajla Pupina


UHAPŠENA SVA TRI NASILNIKA: Krvnički pretukli Nemca na Zelenom vencu | Republika Srpska\nNaslovna Srbija UHAPŠENA SVA TRI NASILNIKA: Krvnički pretukli Nemca na Zelenom vencu\nUHAPŠENA SVA TRI NASILNIKA: Krvnički pretukli Nemca na Zelenom vencu\nBeogradska policija uhapsila je večeras još dvojicu nasilnika koji su osumnjičeni za napad na nemačkog državljanina Denisa H. (27) na Zelenom vencu.\nBeogradska policija ovaj slučaj rešila je ekspresno za manje od 24 časa.\nKako Kurir saznaje prvi nasilnik koji je uhapšen priznao je da su osim njega u tuči učestvovala još dvojica mladića, da je jedan od te dvojice udario Nemca pesnicom u glavu, posle čega je Denis udario glavom u frižidfer i pao, pa odatle i hematom na glavi.\nPreostalu dvojicu napadača Beogradksa policija je u saradnji sa svojim kolegama uhapsila u dva grada u Srbiji i oni se nalaze u policiji na saslušanju.\nPolicija je danas ranije uhapsila jednog od trojice prisutnih tokom tuče na Brankovom mostu u kojoj je povređen nemački državljanin, izjavio je ministar unutrašnjih poslova, dr Nebojša Stefanović, koji je sa ministrom zdravlja Zlatiborom Lončarom i ambasadorom Nemačke u Srbiji Hajncom Vilhelmom obišao povređenog mladića u Urgentnom centru.\nStefanović je tada rekao da se trenutno ispituje uloga uhapšenog u ovom događaju i da li može da identifikuje druge dve osobe koje su učestvovale u napadu:\n„Uradili smo detaljnu analizu svih kamera koje se nalaze u neposrednoj blizini i do kraja dana ćemo imati potpuno precizno šta se vidi na tim snimcima“, naglasio je ministar Stefanović i istakao da će policija učiniti sve da u kratkom roku pronađe počinice.\nMinistar je poručio da se ubuduće neće tolerisati niti trpeti ovakvi incidenti i da će uslediti brza i energična reakcija policije prema svakome po pokuša da se poigra zakonima zemlje.\n„Policija neće ostati nema u zaštiti svih građana, kako naših, tako i iz inostranstva koji ovde dođu sa dobrom energijom, dobrom verom da provedu vreme u našoj zemlji“, rekao je Stefanović i upozorio da je time što\nje pretučen nemački državljanin naneta velika šteta po imidž naše zemlje i da je poslata jako loša poruka onima koji žele da dođu u Srbiju.\nAmbasador Nemačke Hajnc Vilhelm se tokom obraćanja medijima zahvalio ministru Stefanoviću na tome što je odmah naložio urgentnu policijsku istragu i što je ona već dala neke rezultate, kako bi napadači bili uhvaćeni i privedeni pravdi.\nPodsetimo Nemački državljanin teško je povređen rano jutros oko tri sata u brankovoj ulici kada su ga napali nepoznati napadači i brutalno pretukli. On se nalazio u poseti Beogradu gde je je učestvovao na beogradskoj konferenciji o pravima LGBT populacije. Hitna pomoć je povređenog Nemca dovezla sa teškim povredama glave i telesnim povredama, a imao je krvarenja u moždanim ovojnicama.


Lexus proizvodi najkvalitetnije automobile - Vijesti.me\nKUPCI REKLI SVOJE\nSvake godine, J. D. Power and Associates objavljuje Initial Quality Study (IQS), to jest rang- listu sastavljenu od dobijenih odgovora na 228 istraživačkih pitanja od američkih potrošača koji su kupili ili iznajmili novo vozilo.\nNa osnovu odgovora dobijenih od 74. 000 potrošača u SAD, IQS istraživanje za 2012. godinu prezentuje kvalitete automobilskih brendova na osnovu broja prijavljenih problema (kvarova) na 100 vozila, kako bi svakom proizvođaču odredili nominalni odgovarajući rang na godišnjoj listi.\nOve godine, kompanija Lexus je na vrhu liste drugu godinu za redom, a zatim slede Jaguar, Porsche, Cadillac, Honda, Acura, Infiniti, Toyota, Mercedes-Benz i BMW. Takođe, plasirane iznad industrijskog proseka su kompanije Mazda, GMC, Nissan, Ram i Chevrolet.\nKompletna J. D. Power and Associates Initial Quality Study tabela za ovu godinu, gdje se vidi kako su se najpopularniji automobilski brendovi pozicionirali ove godine, izgleda ovako:\nMercedes- Benz 96


Novembar 10, 2020 20:38\nDžonsonov kabinet je saopštio da je on danas sa Bajdenom razgovarao o bliskim odnosima dve zemlje koji sežu daleko u prošlost, kao i da su se dvojica zvaničnika založila za jačanje bilateralne saradnje u više oblasti, uključujući trgovinu i bezbednost.\nU 25-minutnom telefonskom razgovoru Džonson i Bajden su obećali da će udruženim snagama raditi na zajedničkim prioritetima - od borbe protiv klimatskih promena, preko jačanja demokratije, do borbe protiv pandemije korona virusa.\nAP navodi da je Makronov kabinet objavio video snimak u kojem je francuski predsednik danas posle podne telefonom čestitao Bajdenu i američkoj potpredsednici Kamali Haris pobedu na predsedničkim izborima.\nNamačka kancelarka Angela Merkel je u telefonskom razgovoru sa Bajdenom danas razgovarala o značaju transatlantskog partnerstva dve zemlje, preneo je Rojters.\n"Ona je čestitala njemu i potpredsednici Kamali Haris na izbornoj pobedi. Kancelarka je izrazila želju da dve zemlje u budućnosti imaju blisku saradnju obeleženu uzajamnim poverenjem", saopštio je portparol nemačke kancelarke.\nDžo BajdenKamala HarisAngela MerkelEmanuel MakronBoris Džonson\nPatrola belorusko-ruske avijacije duž granica Saveza 18


ODLUKA O PRIVREMENIM MJERAMA ZA UBLAŽAVANjE NEGATIVNIH UTICAJA NOVOG KORONAVIRUSA NA FINANSIJSKI SISTEM: Otplatu kredita moguće odgoditi još 90 dana\nBanke mogu odobriti novi moratorijum na otplatu kredita u trajanju do 90 dana korisnicima kredita na čije je finansijsko stanje negativno uticala epidemija novog koronavirusa, odlučila je Centralna banka Crne Gore (CBCG). Za obračun kamate tokom trajanja moratorijuma, kao i dalji tok otplate kredita, kako su ukazali, banke ne smiju ugovarati nominalnu kamatnu stopu koja je veća od one iz ugovora o kreditu na koji se moratorijum primjenjuje.\nNa sjednici Savjet CBCG je donio odluku kojom se utvrđuju privremene mjere kojima se bankama omogućava da, i u narednom periodu, nastave sa pružanjem dodatne podrške onim korisnicima kredita koji su, zbog epidemije novog koronavirusa, imali ili će imati negativan uticaj na finansijsku poziciju.\n"U tom pravcu, banke mogu pomenutim korisnicima, pod definisanim uslovima, odobriti restrukturiranje kredita, uključujući i gotovinske neobezbijeđene kredite. Krediti restruktuirani u skladu sa ovom odlukom će se tretirati kao novoodobreni, te će banke biti oslobođene dodatnog tereta troškova rezervacija. Ovim se stvaraju uslovi za restrukturiranje kredita pod povoljnijim uslovima", ukazali su iz CBCG.\nNa snazi ostaju privremene mjere zabrane isplate dividendi akcionarima, osim isplate u obliku akcija banke, kao i mogućnost odobravanja kredita prema jednom licu, odnosno grupi povezanih lica iznad limita izloženosti propisanog Zakonom o bankama ("Sl. list CG", br. 17/2008, 44/2010, 40/2011 - dr. zakon i 73/2017 - dr. zakon).\n"Konstatovano je da bankarski sektor karakteriše visoka kapitalizovanost, očuvana likvidnost i stabilan nivo depozita", ukazali su iz CBCG.


Obilježen dan prijedorskih ratnih brigada - Glas Srpske\nPRIJEDOR - Služenjem parastosa i polaganjem vijenaca ispred spomenika poginulim borcima odbrambeno-otadžbinskog rata "Za krst časni", u Prijedoru je obilježeno 29 godina od formiranja prijedorskih ratnih jedinica.\nPredsjednik Boračke organizacije Prijedor Zoran Predojević izjavio je da je ovo 19. godina kako se na Malu Gospojinu, 21. septembra, obilježava Dan formiranja Pete kozarske lake pješadijske i 43. motorizovane brigade.\n"Prije toga su formirane jedinice Ministarstva unutrašnjih poslova i danas evociramo uspomene na naše ratne drugove iz svih ovih jedinica i zaklinjemo se da nikada nećemo zaboraviti zašto su oni poginuli", poručio je Predojević.\nOn je dodao da su nakon 17.000 pređenih kilometara ratnog puta ove dvije brigade u septembru 1995. godine odbranile Prijedor od napada paravojnih formacija.\n"Prijedorske ratne brigade i jedinice policije su za stvaranje Republike Srpske dale 574 života prijedorskih boraca i još 68 boraca iz drugih gradova koji su bili u sastavu ovih jedinica", istakao je Predojević.\nGradonačelnik Prijedora Milenko Đaković rekao je da je ovo dan sjećanja na časne i junačke borbe najhrabrijih srpskih sinova širom BiH.\n"Danas govorimo o slavi prijedorskih vojnih jedinica, ali i časti koja je pokazana na ratištima. Ratni put ovih jedinica je ovjenčan slavom, ali je na tom putu ostalo jako puno boraca i ratnih vojnih invalida", naglasio je Đaković.\nSvečanosti je prisustvovao i Slavko Švraka, borac prve kategorije 43. motorizovane brigade koji je istakao da je za prijedorske borce ovo izuzetan dan i da je ponosan što je dao doprinos djelovanju svoje brigade.\n"Naše mlade naraštaje treba da upoznamo o dobrom i organizovanom sastavu ratnih brigada koje su donijele slobodu srpskom narodu na ovom području i da to poštuju", rekao je Švraka.\nBogdan Guskić, pripadnik Pete kozarske brigade, i Goran Gavranović, pripadnik Policijske uprave Prijedor, takođe su istakli da je sjećanje na poginule drugove i sugrađane nešto što treba da se prenosi na mlade.\n"Veliki je doprinos i pripadnika policije, a samo prijedorska policija bila je na 36 ratišta, gdje je poginulo 36 policajaca i 126 ranjeno", podsjetio je Gavranović.\nVijenci su potom položeni i u spomen-sobi u kasarni "Žarko Zgonjanin", a zbog aktuelne epidemiološke situacije ove godine izostalo je tradicionalno druženje boraca i građana na izletištu kod Crkve Rođenja Presvete Bogorodice na Pašincu.


Budućnost stigla - taksiji bez vozača počeli vožnje u Singapuru\nBudućnost stigla – taksiji bez vozača počeli vožnje u Singapuru\nBudućnost je stigla – barem u Singapur, gde su prvi samovozeći taksiji na svetu počeli da voze mušterije.\nOvaj servis nije dostupan svima, ali nekoliko odabranih, naoružanih mobilnim telefonima, sada mogu da pozovu taksi i da ne vode računa kako će da se ophode prema taksisti.\nNovi taksi servis, koji je pokrenula startap kompanija NuTonomy, za sada je skroman i operativan je na svega 200 hektara u Singapuru, u oblasti One-North.\nZa sada su ocene putnika pozitivne, ali tek nakon što je prošao prvobitni šok.\n„Ušla sam u kola pomalo nervozna, jer je strašno kad pomislite da niko ne kontroliše vozilo, i kada su kola krenula bila sam šokirana, jer je volan počeo sam da se okreće. Izgledalo je kao da je unutra duh ili nešto, ali kako su kola nastavila da se kreću bila sam prijatno iznenađena, jer je sve išlo glatko i vrlo kontrolisano tako da sam postepeno počela sve više da verujem kolima“, kaže mušterija Olivija Sio, prenosi Glas Amerike.\nZa sada ovakav taksi radi na samo šest kilometara puta, a u voznom parku ima ukupno šest automobila. Kompanija međutim očekuje da će do kraja godine duplirati broj samovozećih kola.\nIz kompanije takođe objašnjavaju da im cilj nije da samo pokažu novu tehnologiju već da se obavi studija koja će pokazati kako autonomna vozila mogu znatno da smanje broj automobila na putevima – ako budu prihvaćena.\n„Mogli bismo da smanjimo broj od 900.000 privatnih taksija na oko 300.000, a da i dalje zadovoljimo potrebe tržišta, i da ne bude produženo vreme čekanja. Kada možete toliko kola da uklonite sa puta to vam daje razne mogućnosti – možete da pravite manje puteve, manji parking i možda bi to promenilo kako ljudi žive u gradovima“, kaže Dag Parker iz kompanije „NUTONOMY“.\nVozila rade uz pomoć sistema za prepoznavanje, slično radaru, ali sa laserima, te je šest kamera instalirano na haubi sa zadatkom da prate dešavanja u saobraćaju i da paze na eventualne prepreke.\n„Nutonomy“ je možda prva kompanija koja koristi autonomna vozila na putevima, ali nije jedina.\nUber planira da u narednih nekoliko nedelja pokrene taj servis u Pitsburgu, u američkoj državi Pensilvaniji.\nOve, za sada ograničene usluge, predstavljaju testove u kontrolisanim uslovima, tako da ne bi trebalo očekivati da ćemo uskoro moći da idemo negde bez stavljanja ruku na volan.\nIpak, ovo je obećavajući početak ere u kojoj će ova tehnologija vožnju učiniti lakšom i bezbednijom, prenosi Glas Amerike.\nauto bez vozača\nPariz uveo prvi autobus bez vozača (video)\nBahatiji i od ruskih i američkih klinaca (foto)\nU Singapuru 40 novih slučajeva virusa zika\nIspunila mu se želja: Čovek sa najvećim penisom dobio ponudu za porno film\n„Svet neće imati još jednog Renea“\nOvo su najčešće bračne iluzije\nOvo je najseksi gest\nIspunila mu se želja: Čovek sa najvećim penisom dobio ponudu za porno filmEvo kako naći bogatog "taticu" (video)Ovo je najseksi gestOvo su najčešće bračne iluzijeŽene u kasnim tridesetim - tetkaste?Anketa\nNijednom čoveku ne godi ćutanje. Meni najviše prija kada govore, ali kratko. Ausonije, rimski gramatičar i govornik\t(310-395)\tJoš misli poznatih...\tDa li ste znali\nStanovnici nekih sela u Škotskoj na Novu godinu zapale burad ispunjenu katranom i kotrljaju je ulicama pokazujući tako da spaljuju sve što je bilo u staroj godini i da spremno dočekuju novu godinu. Još zanimljivosti...\tVicevi\n76. - Rođen je Publije Elije Hadrijan, naslednik Trajanov i rimski imperator od 117. do 138. godine. Uvidevši...Još događaja...Arhiva


U tri godine 200 slučajeva ugrožavanja bezbednosti dece na internetu - Društvo - Dnevni list Danas\nPočetna » Društvo » U tri godine 200 slučajeva ugrožavanja bezbednosti dece na internetu\nU tri godine 200 slučajeva ugrožavanja bezbednosti dece na internetu\nNacionalni kontakt centar za bezbednost dece na internetu je za skoro tri godine zabeležio više od 200 slučajeva ugrožavanja bezbednosti.\n0Piše: FoNet 11. februara 2020. 20.33 Izmenjeno: 23.06\nFoto: Freeimages/Elias Minasi (ilustracija)\nStručnjaci u takvim situacijama pre svega preporučuju podršku roditelja svom detetu, objavio je Centar za istraživačko novinarstvo (CINS) uoči Međunarodnog dana bezbednog interneta.\nKada dođe do vršnjačkog nasilja na internetu, najvažnije je da roditelji pruže podršku svom detetu, prijave problem, kao i da sačuvaju dokaze da se nasilje desilo, izjavila je za CINS Ivana Milošević iz Nacionalnog kontakt centra za bezbednost dece na internetu pri Ministarstvu trgovine, turizma i telekomunikacija.\nTaj centar je za skoro tri godine zabeležio više od 200 slučajeva ugrožavanja bezbednosti dece na internetu.\nCentar je osnovan u februaru 2017. godine, a radi u sklopu Ministarstva trgovine, turizma i telekomunikacija.\nPorodica, prijatelji i nastavnici učenika koji su potencijalne žrtve nasilja ili druge vrste ugrožavanja na internetu mogu im prijaviti problem pozivom na 19833 ili posredstvom internet sajta pametnoibezbedno.gov.rs.\nBezbednost, Deca, Internet, nacionalni kontakt centar za bezbednost dece na internetu, Vršnjačko nasilje\nCentar za prava deteta: Deca sada mogu još lakše postati žrtva zlostavljača na internetu


SLOBA RADANOVIĆ PRIVEDEN Policija ga presrela pred nastup u Budvi, ovo su svi detalji\nIzvor: Blic, 29.Jul.2019, 23:47\nPopularni pevač Sloba Radanović leto provodi radno u Crnoj Gori, a njegov nastup u budvanskoj diskoteci večeras je omela policija.\nSvet plus: Sloba Radanović priveden pred nastup u Budvi!\nSloba Radanović PRIVEDEN pred nastup u Crnoj Gori!\nIzvor: Mondo, 30.Jul.2019, 10:17\nPevač je odveden u policiju na informativni razgovor...Pevač i bivši rijaliti učesnik Sloba Radanović doživeo je sinoć neprijatnost kada je pred solistički koncert u jednoj od budvanskih diskoteka priveden na informativni razgovor, zbog čega je kasnio na svoje unapred dogovoreno druženje sa...\nSloba Radanović uhapšen u Budvi! Haos u poznatoj diskoteci!\nIzvor: Svet, 30.Jul.2019\nPopularni pevač Sloba Radanović leto provodi radno u Crnoj Gori, a njegov nastup u budvanskoj diskoteci sinoć je omela policija.. Naime, Sloba je doživeo sinoć neprijatnost kada je pred solistički koncert u jednoj od najprestižnijih budvanskih diskoteka priveden na informativni razgovor.. Nakon...


Neizvjesno održavanje sastanka ministra odbrane SAD i Rusije\nSjedinjene Američke Države će ponovo procijeniti da li će biti održan najavljeni "dva plus dva" sastanak ministara odbrane i spoljnih poslova SAD i Rusije zbog odluke Moskve da odobri azil Edvardu Snoudenu, saopštio je Stejt Department.\nPredsjednici SAD i Rusije Barak Obama i Vladimir Putin u junu su se dogovorili da uspostave redovan dijalog ministarstava odbrane i spoljnih poslova, a prvi je trebalo da bude održan u augustu. Prema riječima predstavnice za medije Stejt Departmenta Meri Harf, SAD će ponovo procijeniti "svrsishodnost najavljenog sastanka".\nPrethodno je i Bijela kuća saopštila da će poslije novog razvoja događaja u "aferi Snouden" biti razmotreno u kojoj mjeri je opravdan sastanak Obame i Putina, koji je zakazan za septembar u Moskvi. Harf je istakla da Moskva uopšte nije obavijestila Vašington da Snoudenu namjerava da odobri jednogodišnji azil.


Airbnb se bori protiv diskriminacije gojaznih i ograničenja težine gostiju - Daljine.rs\nVlasnicima vikendice u Kentu suspendovan je izlistani smeštaj na Airbnb-u nakon što su korisnici kritikovali “fatfobična” (protiv gojaznih) i diskriminatorna pravila. Vlasnici ove vikendice nisu dozvoljavali gostima težim od sto kilograma da je iznajmljuju što je dovelo do besnih reakcija.\nNaime, domaćini Cu i Markus, vlasnici vikendice “Bobbit’s Lair”, u početku su zabranili rezervaciju svima iznad ograničene težine, kao i zabranu gostima koji imaju poremećaje u ishrani. U oglasu koji pojašnjava njihov prvobitni stav, domaćini su tvrdili da je zbog “vrlo starih hrastovih greda” vikendice ograničenje težine je neophodno kako bi se izbegla šteta.\nNjihova reklama precizirala je i druga posebna pravila, uključujući zabrane crvenog vina i premeštanja nameštaja. Oglas je prvobitno bio sklonjen pre ponovnog objavljivanja, kada se ponovo pojavio bez pravila o poremećaju ishrane uz zadržavanje ograničenja težine.\nPravila protiv gojaznih\nLindsi MekGloun, aktivistkinja za prava gojaznih (fat-positive) otkrila je ovaj oglas i na svom instagram profilu objavila diskriminatorna pravila ovih domaćina u kojoj su domaćini opisani kao diskriminatorni i debelofobični, a aktivistkinja je zahtevala uklanjanje ovog smeštaja sa listinga i zabranu pristupa domaćinima Airbnb-u .\n“Podelila sam oglas jer ljudi koji su ga napisali moraju da odgovaraju, zato što je izuzetno štetan, i želela sam da se ukloni. Navođenje određene težine je debelofobično jer diskriminiše ljude koji imaju veće telo”, rekla je MekGloun za Metro.\nPodsećamo, Airbnb je uklonio preko 1,3 miliona korisnika širom sveta kao deo svoje antidiskriminacione politike. Ovu politiku je kompanija donela u junu, udružujući se sa organizacijom Color of Change radi sprečavanja rasne diskriminacije.\nKompanija se obavezala da će ispitati stvar i obustavila uvrštavanje vikendice “Bobbit’s Lair” na spisak raspoloživog smeštaja dok se ne donese odluka.\nAirbnb se suočava sa mnogim izazovima u ova teška vremena\n“Misija Airbnb-a je da stvori svet u kome svako može pripadati bilo gde. Diskriminaciji i pristrasnosti nema mesta u našoj zajednici, a mi smo obustavili izslistavanje dok se ne pozabavimo ovim pitanjem”, istakao je portparol kompanije Airbnb i dodao kako sprovode strogu politiku nediskriminacije i u okviru svoje inicijative “Otvorena vrata” (Open Doors), te ukoliko gost oseti da je diskriminisan pružiće mu personalizovanu podršku kako bi osigurali da nađe mesto za boravak.\nNapomena: Zbog nemogućnosti preciznog prevoda fatphobic i srodnih termina, pisali smo malo gojazni, malo debeli bez namere da ikoga uvredimo, već da prenesemo smisao vesti. Pokret za prihvatanje gojaznosti (eng. fat acceptance movement), poznat i kao fat pride, fat empowerment ili fat activism je društveni pokret koji pokušava da promeni pristrasne društvene stavove podizanjem svesti šire javnosti o preprekama sa kojima se suočavaju gojazni ljudi. Područja delovanja uključuju estetski, pravni i medicinski pristup ljudima čija su tela veća od društvene norme.


PROBAJTE: Ovo je najzdraviji doručak koji možete da pojedete! : Nadlanu.com\nPROBAJTE: Ovo je najzdraviji doručak koji možete da pojedete!\nObjavljeno 6. apr 2017. / 12:32:21\nBiohemičar Terens Kili tako u svojoj najnovijoj knjizi "Breakfast is a Dangerous Meal" tvrdi da je zahvaljujući preskakanju doručka od 2008. godine uspeo da izleči dijabetes tipa 2, dok pojedini nutricionisti smatraju da doručak jednostavno predstavlja način da nas velike kompanije navedu da pojedemo jedan obrok više i na taj način svojim novcem napunimo njihove džepove.\nIako se ovi navodi poklapaju sa rezultatima studija koji ukazuju na to da stara izreka možda i nije tako istinita, tj. da doručak ne mora da bude najvažniji obrok, svakako bi mogao da igra veliku ulogu u održavanju zdrave ishrane.\n"Rekla bih da je doručak jednako važan kao ručak i večera. Brojna istraživanja su pokazala da ljudi koji redovno doručkuju brže gube suvišne kilograme i kasnije uspešnije održavaju optimalnu telesnu težinu. Kod njih je takođe smanjen rizik od dijabetesa i kardiovaskularnih bolesti", rekla je Marsela Fuiza, portparol Britanskog dijeteskog udruženja.\nUprkos tome što smatra da ne postoji savršen doručak, Fuiza je umesto recepta dala sledeći savet: kombinujte namirnice bogate proteinima (na primer jaja ili grčki jogurt) sa namirnicama bogatim zdravim mastima (avokado) i integralnim žitaricama (ovas).\n"Isprobajte različite kombinacije i nakon toga jedite ono što vam najviše prija", zaključila je Fuiza.


Nova poslovna taktika: Emirates će pokrivati medicinske troškove putnika – Bankar.me\nJuly 24, 2020 AVIO SAOBRAĆAJ, PLANETA, SVE VIJESTI Leave a comment\nAvio-kompanija “Emirates” je isprobala novu taktiku za popunjavanje aviona: pokrivanje medicinskih troškova putnika koji se nađu na datom letu.\nInače, “Emirates” je specijalizovan za letove na dugim relacijama, što je trenutno pogubno za njihovo poslovanje. Ljudi jedva da napuštaju svoj grad, a kamoli državu ili kontinent.\nKompanija će tokom 14 dana, potrebnih za karantin, plaćati troškove pacijenta – do 150.000 evra i troškove izolacije koji iznose 100 evra dnevno, navodi se u saopštenju.\n“Ljudi traže fleksibilnost i sigurnost prilikom letenja, za slučaj da se dogodi nešto nepredviđeno. Znamo da čeznu za letenjem, jer se granice širom svijeta postepeno otvaraju”, saopšteno je iz kompanije “Emirates”, prenosi Telegraf.rs.\nPrevious Izvoz zlata iz Rusije porastao 11 puta\nSljedeći Na najniže penzije 13% retroaktivno od januara